Radivoj Korać i Vizura u finalu Mini kup Beobasket-a – Lige Košarkaškog saveza Srbije\nRadivoj Korać i Vizura u finalu Mini kup Beobasket-a\nPionirke Radivoja Koraća i Vizure obezbedile su plasman u finale Beobasket mini kupa koje je na programu u nedelju od 14.30 sati u Surdulici. U meču za treće mesto u nedelju u 12.30 sastaće se selekcija Južne i Istočne Srbije i Kraljeva.\nU prvom polufinalnom meču ekipa Radivoja Koraća je savladala selekciju Južne i Istočne Srbije – 80:58 (20:17, 23:10, 14:25, 21:6). Iako je selekcija regiona bolje otvorila meč i povela sa 10:3, Beograđanke su brzo uhvatile priključak i serijom 17:7 na kraju prve deonice povele 20:17. Pojačao je Korać ritam i na startu druge četvrtine i poveo 29:17, a tokom ovog dela igre imao je i „plus 16“ – 41:25, 19. minut. Na staru treće četvrtine selekcija Južne Srbije je zaigrala bolje i smanjila na 39:45, ali je Korać brzo ponovo došao do dvocifrene prednosti. Još jednom se selekcija regiona vratrila u igru i u samom finiđu treće deonice prišla na 52:55. U na početku potpuno izjednačenoj poslednjoj četvrtini, Beograđanske su imale pet poena prednosti, ali su vešto koristile brojne greške i promašaje rivalki, brzo podigle prednost na dvocifrenu i na kraju zasluženo obezbedile plasman u finale.\nU drugom polufinalu, pionirke Vizure su u izuzetno neizvesnom meču bile bolje od vršnjakinja iz Kraljeva – 49:43 (14:12, 11:14, 9:10, 15:7).\nStart utakmice prošao je u egalu, da bi Vizura u 6. minutu povela 10:6. U drugoj četvrtini Beograđanske su imale 18:12, ali su Kraljevčanke mini serijom 6:0 u 15. minutu izjednačile – 18:18, da bi na poluvremenu imale minimalnih 26:25. Treća četvrtina počela je u istom ritmu, obe ekipe su teško dolazile do poena, a na poslednju pauzu otišlo se sa 36:34 za Kraljevo. U poslednjoj deonioci vodila se žestoka borba, igralo se praktično koš za koš, ali je Vizura u poslednja dva minuta bila efikasnija u izuzetno neizvesnoj završnici, pa je na kraju slavila.\nU subotu počinje završni turnir ženskog Kupa „Milan Ciga Vasojević“ u Surdulici\nRadivoj Korać prvi finalista Kupa „Milan Ciga Vasojević“!


Citomegalovirus – simptomi, uzrok i lečenje\nCitomegalovirus, koji se obeležava skraćenicom „CMV“, predstavlja oblik virusa koji pripada grupi herpes virusa.\nOno što je karakteristično za ovaj oblik virusa, jeste da on baš kao i svi drugi oblici virusa koji takođe pripadaju grupi herpes virusa, nakon što jednom dospe u unutrašnjost ljudskog organizma, zauvek ostaje prisutan u ljudskom organizmu.\nPritom, neke osobe mogu biti nosioci citomegalovirusa, a da te činjenice nikada ili bar dugo ne postanu svesne.\nObjašnjenje takve činjenice, krije se u medicinski dokazanoj teoriji koja glasi da se citomegalovirusom mogu inficirati doslovno svi, ali da aktivni oblik infekcije ovom vrstom virusa može nastupiti isključivo kod osoba koje imaju oslabljen imunološki sistem.\nTo konkretnije znači da osoba koja trenutno ima stabilnu funkciju imunološkog sistema može postati inficirana citomegalovirusom, a da pritom ne bude izložena manifestaciji bilo koje vrste simptoma koji ukazuju na prisustvo aktivne infekcije.\nTek onda kada kod osobe koja je zaražena citomegalovirusom dođe do slabljenja funkcije imunološkog sistema, tek tada dolazi do razvoja simptoma koji ukazuju na prisustvo aktivnog oblika infekcije.\nU zavisnosti od toga kada će doći do slabljenja funkcije imunološkog sistema u organizmu osobe koja je zaražena citomegalovirusom, zavisi da li će od trenutka kada je citomegalovirus dospeo u unutrašnjost organizma te osobe do trenutka nastupanja aktivne infekcije citomegalovirusom proći nekoliko nedelja, nekoliko meseci ili nekoliko godina.\nBaš iz razloga što se infekcija citomegalovirusom najčešće ne može odmah i lako prepoznati, u ogromnoj većini slučajeva, osobe kod kojih nastupe simptomi koji ukazuju na aktivni oblik infekcije citamegalovirusom, bivaju zatečene činjenicom da su izložene takvoj vrsti zdravstvenog problema.\nPosebna opasnost, nastaje onda kada aktivni oblik infekcije citomegalovirusom počne da se razvija u periodu trudnoće. U tom slučaju, infekcija se na žalost prenosi iz organizma buduće majke, to jest trudnice na organizam bebe i tada se beba rađa inficirana citomegalovirusom.\nUkoliko je pak buduća majka, to jest trudnica zaražena citomegalovirusom, ali ukoliko u njenom organizmu u periodu trudnoće ne dođe do razvoja aktivnog oblika infekcije citomegalovirusom, plod u tom slučaju može ostati zaštićen i beba se može roditi potpuno zdrava i neinficirana citomegalovirusom.\nAko se pak dogodi to da se aktivni oblik infekcije citomegalovirusom razvije neposredno nakon porođaja, ono što porodilja treba da izbegne, jeste da bebu hrani svojim mlekom, jer se u tom slučaju infekcija posredstvom majčinog mleka može preneti na bebu.\nSimptomi aktivnog oblika infekcije koja je izazvana prisustvom citomegalovirusa u organizmu, razlikuju se u zavisnosti od činjenice da li se manifestuju kod beba koje su citomegalovirusom zaražene u toku embrionalnog razvoja, u toku rađanja ili neposredno nakon rođenja, ili se pak manifestuju kod odraslih osoba u periodu kada je došlo do slabljenja funkcije imunološkog sistema.\nUkoliko govorimo o simptomima citomegalovirusne infekcije kod beba, važno je napomenuti da se takvi simptomi najčešće ne manifestuju neposredno nakon rođenja, već nakon što prođe bar nekoliko nedelja do nekoliko meseci od trenutka rođenja.\nSa druge strane, zabeleženi su i primeri beba kod kojih je do manifestacije citomegalovirusne infekcije došlo neposredno nakon rođenja, to jest nekoliko sati do nekoliko dana nakon rođenja.\nOvo su simtomi citomegalovirusne infekcije koji se manifestuju kod beba:\nIzraženost niske porođajne težine,\nIzraženost male porođajne dužine,\nIzraženost žutice (žutica se može prepoznati po žutoj prebojenosti kože, kao i po žutoj prebojenosti beonjača),\nIzraženost uvećanja slezine,\nIzraženost uvećanja jetre,\nIzraženost oslabljene funkcije jetre,\nIzraženost ljubičastih mrlja koje su uočljive na površini kože,\nIzraženost osipa koji je uočljiv na površini kože,\nIzraženost upale pluća.\nUkoliko govorimo o simptomima citomegalovirusne infekcije kod odraslih osoba, takvi simptomi se kao što smo više puta kroz sadržaj ovog teksta i naveli, manifestuju onda kada u organizmu osobe koja je zaražena citomegalovirusom nastupi slabljenje funkcije imunološkog sistema.\nOvo su simptomi citomegalovirusne infekcije koji se manifestuju kod odraslih:\nIzraženost osećaja umora (osećaj umora, manifestuje se bez obzira na činjenicu koliko je osoba spavala i odmarala),\nIzraženost bolova u mišićima,\nIzraženost sklonosti ka naglim i neočekivanim, pritom učestalim promenama ponašanja,\nIzraženost poremećaja u funkciji vida (u na svu sreću malom broju slučajeva, poremećaji u funkciji vida mogu biti do te mere izraženi, da osobu kod koje se manifestuju mogu dovesti do delimičnog ili do potpunog slepila),\nIzraženost upale pluća,\nIzraženost žutice (kao i kada je u pitanju manifestacija žutice kod beba, manifestacija žutice kod odraslih se takođe može prepoznati na osnovu žute prebojenosti kože, kao i na osnovu žute prebojenosti beonjača),\nIzraženost napada koji prema načinu na koji se manifestuju u značajnoj meri podsećaju na epileptične napade (kod određenog procenta pacijenata kod kojih dođe do manifestacije ove vrste simtpoma, intenzitet napada može biti toliko razvijen da može dovesti do nastupanja kome. Na svu sreću, procenat pacijenata kod kojih se tako nešto dogodi je izrazito mali).\nCitomegalovirus – uzrok\nNa samom početku ovog teksta, upoznali smo vas sa činjenicom da citomegalovirus predstavlja oblik virusa koji pripada grupi herpes virusa.\nKao i svi drugi virusi koji pripadaju grupi herpes virusa, citomegalovirus se takođe prenosi posredstvom telesnih tečnosti, kao što je na primer krvna tečnost, kao što je majčino mleko, kao što je urin, kao što je cervikalna sluz ili kao što je sperma.\nDakle, da bi se zdrava osoba inficirala citomegalovirusom, potrebno je da dođe u direktan kontakt sa nekom od telesnih tečnosti osobe koja je prethodno već inficirana citomegalovirusom.\nNeki od načina na koje se može doći u direktan kontakt sa nekom od telesnih tečnosti osobe koja je prethodno inficirana citomegalovirusom i na koje se samim tim može inficirati citomegalovirusom, jesu upražnjavanje nezaštićenog polnog odnosa, zatim dojenje, obavljanja transplatacije organa ili obavljanje transfuzije krvi.\nOsim na opisane načine, citomegalovirus se može preneti i u toku embrionalnog razvoja, direktno sa majke na plod, ali i prilikom porođaja sa majke na dete.\nTakođe, citomegalovirusom je moguće zaraziti se i ukoliko rukama dođete u direktan dodir sa bilo kojom telesnom tečnošću osobe koja je zaražena i ukoliko nakon toga temeljno ne operete ruke pre nego što rukama dodirnete sluznicu u svojim ustima, sluznicu u svom nosu, sluznicu u svojim očima ili sluznicu na bilo kojoj drugoj regiji svog tela.\nCitomegalovirus – lečenje\nKada jednom prodre u unutrašnjost ljudskog organizma, citomegalovirus u njemu ostaje trajno, tačnije doživotno i za sada, ne postoji način na koji tako nešto moglo da se promeni.\nDakle, ne postoji lek kojim bi citomegalovirus mogao trajno i konačno da se izbaci iz ljudskog organizma i da se na taj način izleči.\nOnda kada dođe do razvoja aktivnog oblika citomegalovirusne infekcije, lečenje se u tom slučaju sprovodi kroz upotrebu antivirusnih medikamenata, ali i simptomatski.\nUpotreba antivirusnih medikamenata iako ne može da dovede do potpune eliminacije citomegalovirusa iz organizma, može da dovede do značajnog usporavanja njegovog razmnožavanja i širenja po organizmu.\nSimptomatski postupak lečenja citomegalovirusa, odnosi se na upotrebu medikamenata koji imaju za cilj da deluju direktno na određene simptome ove vrste virusnog oboljenja i da ih saniraju.\nTakvi simptomi, mogu podrazumevati na primer izraženost žutice, izraženost upale pluća ili izraženost bilo kojeg trećeg gore navedenog simptoma citomegalovirusne infekcije.\nU postupak lečenja citomegalovirusa, neophodno je uključiti i upotrebu kako prirodnih, tako i konvencionalnih preparata koji utiču na jačanje funkcije imunološkog sistema, jer upravo jačanje funkcije imunološkog sistema, može najznačajnije doprineti eliminisanju simptoma aktivnog oblika citomegalovirusne infekcije.\nS obzirom na činjenicu da se citomegalovirus ni na koji način ne može trajno i definitivno eliminisati iz ljudskog organizma, on može više puta u toku života uzrokovati razvoj aktivnog oblika infekcije.\nKako bi ste sprečili da dođe do razvoja aktivnog oblika citomegalovirusne infekcije, ono što možete da uradite, jeste da kontinuirano vodite računa o svojoj imunološkoj funkciji.\nSve dok imate normalnu i zdravu imunološku funkciju, bićete zaštićeni od razvoja aktivnog oblika citomegalovirusne infekcije.


Foto: Mornar/MEDIA Pro / Promo\nUŽIVO, PARTIZAN - LOKOMOTIVA Parni valjak gazi rivala! Birčević podmazao mašinu, Rusi u panici tražili odmor!\nOčigledno je ono bilo samo privremeno rešenje u maniru grofa Godfroa iz filma "Posetioci":\nOvog utorka je centar Partizana prošetao novu frizuru. I sa njom je nanizao pet poena u uvodnih 10 minuta. Uz to je imao i četiri skoka, očigledno nema više šale, a to su najbolje osetili Rusi. Ova promena je sjajno delovala na njega, pa je sada podigao šiške koje su "bačene" do temena, dok sa strane više ništa ne štrči. Uostalom, uverite se i sami:\nNova frizura Nikole Jankovića sa meča KK Partizan - KK Lokomotiva\nSrpski košarkaš Aleksandar Aljoša Mitrović obratio se jednoj grupi kolega putem Tvitera i poslao vrlo upečatljivu poruku.\nCRVENO-BELI SPEKTAKL Navijači, video-bim i Cedevita - Zvezda na Kalemegdanu\nIzvesno je da navijača Crvene zvezde neće biti u velikom broju na gostovanju Cedeviti u poslednjem kolu Top 16 faze, već će utakmicu u petak od 19 časova pratiti na otvorenom - na Malom Kalemegdanu.\nVanja Udovičić gledao Zvezdine juniore u Madridu, bez komentara za "slučaj Rađen"\nMinistar omladine i sporta Vanja Udovičić pratio je, u društvu ambasadora Srbije u Madridu Danka Prokića, meč juniora Crvene zvezde na završnom turniru Evrolige za košarkaše do 18 godina.\nREAL IMA NOVOG DONČIĆA Talentovani Slovenac stigao u redove prvaka Evrope /VIDEO/\nKošarkaški klub Real Madrid doveo je slovenačkog tinejdžera Urbana Klavžara, za koga u taboru šampiona Evrolige smatraju da je novi Luka Dončić.\nUŽIVO, ZVEZDA - SPARTAK Subotičani se povukli, crveno-beli stežu obruč oko gola "golubova"!


Mihajlović: Poslovanje Ziđina primer uspešnog partnerstva države i investitora, zajednički cilj zaštita životne sredine - Bor 030\n30. juna 2022. | 15:08\nNaslovna Zijin Mihajlović: Poslovanje Ziđina primer uspešnog partnerstva države i investitora, zajednički cilj zaštita...\n28.1.2022. | 14:00\nOdrživo rudarstvo je budućnost srpske privrede, a rad kompanije „Srbija Ziđin Koper” (Serbia Zijin Copper) primer je uspešnog partnerstva države i investitora koji pokazuje kako treba da izgleda rudarstvo u Srbiji. Zajednički cilj je i ulaganje u zaštitu životne sredine, ocenila je potpredsednica Vlade Republike Srbije i ministarka rudarstva i energetike, Zorana Mihajlović.\nMinistarka je na godišnjoj radnoj sednici kompanije „Srbija Ziđin Koper” u Boru rekla da je vizija Vlade Republike Srbije i predsednika Aleksandra Vučića dovela do stvaranja uslova za ubrzani i održiv privredni rast. Država je, ističe ona, ponosna što RTB Bor posluje uspešno, jer je, ne tako davno, bio pred gašenjem, a taj deo Srbije, dodaje, živi od rudarstva i sa rudarstvom.\n„Drago mi je da sam danas u Boru. Obišla sam Institut za rudarstvo i metalurgiju, koji je ponos, ne samo Bora, već i cele zemlje. Institut poseduje najnoviju opremu, tamo rade visokoobrazovani i stručni ljudi i sigurna sam da će nastaviti još bolje da radi u narednom periodu. Drago mi je i da sam na predstavljanju izveštaja o radu Ziđina, jer je, ne tako davno, ovde bilo mnogo problema. Mnogi su hteli da zatvore RTB, bilo je raznih predloga o tome kako treba da radi, odnosno da ne radi RTB”, naglašava ministarka rudarstva i energetike Zorana Mihajlović.\nOna je dodala da Vlada Srbije pruža podršku radnicima i rukovodstvu kineske kompanije, kao i lokalnoj samoupravi, kako bi se dodatno unapredili uslovi rada i poslovanja, pre svega u oblasti ekologije. Želja Vlade je, poručuje, da se poslovanje nastavi uz poštovanje svih zakona, ali i standarda zaštite životne sredine, kao i da se dodatno ulaže u oblast zaštite životne sredine.\nPrihodi grada Bora, ističe Mihajlović, povećani su sa 1,7 milijardi dinara na blizu četiri milijarde, a da je pokretanjem novog, zelenog rudnika „Čukaru Peki” otvoreno i novo poglavlje u rudarstvu.\n„Bilo je blizu milijardu dolara investicija, a više od 120 miliona je investirano u zaštitu životne sredine. Verujem da ćemo, kao i do sada, doći do zajedničkog rešenja, posebno što je razvoj zelenog rudarstva u planu poslovanja kompanije „Srbija Ziđin Koper”, a to je svakako i stav Vlade, koja neće doneti nijednu odluku koja nije u skladu sa najvišim standardima u oblasti životne sredine”, objašnjava ministarka.\nGeneralni direktor kompanije „Srbija Ziđin Koper”, Đan Siming rekao je da je godišnja sednica prilika da se predstave svi rezultati ostvareni u prethodnoj i plan za ovu godinu.\n„Ove godine cilj je zeleni razvoj, koji ne možemo da postignemo bez podrške Vlade i Ministarstva. Postigli smo velike rezultate tokom 2021. godine zahvaljujući podršci države i želimo da nastavimo da radimo na razvoju zelenog, održivog rudarstva u Srbiji”, naglašava Siming.\nU gradu Boru se, prema rečima gradonačelnika Bora, Aleksandra Milikića, gradi nova istorija rudarenja i budućnost grada.\n„Uz politiku Vlade Republike Srbije i predsednika Aleksandra Vučića, i uz dobro poslovanje Ziđina, gradi se nova budućnost grada. U poslednje četiri godine doživeli smo ekološki i ekonomski napredak. Oko 8.600 ljudi je zaposleno u Ziđinu i kompanijama koje su vezane za rudnik. Prosečna plata je veća od 100 hiljada dinara, a grad Bor je postao jedan od gradova sa pozitivnom migracijom”, zaključuje Milikić.


Kako instalirati Viber na Windows računar, desktop ili laptop\nNaslovna Računari Kako instalirati Viber na Windows računar\nKako instalirati Viber na Windows računar\nViber ima širok spektar korisnika koji ovu aplikaciju cene zbog mogućnosti komunikacije i sa računara i sa mobilnog uređaja. U ovom savetu ćemo objasniti kako da preuzmete i instalirate Viber na svoj računar, što vam omogućava besplatne pozive i slanje poruka.\nDa biste koristili Viber na desktop ili laptopu, mora biti ispunjeno nekoliko uslova. Pre svega, i vi i osoba sa kojom želite da razgovarate morate da instalirate na računar i mobilni uređaj i budete u dometu Interneta.\nTo znači da da biste koristili desktop verziju Vibera, verovatno ste već kreirali nalog u mobilne aplikacije.\nAko još ne koristite Viber za mobilne uređaje, možete preuzeti odgovarajuću verziju Viber. Zauzvrat, ako tražite informacije o tome kako da podesite Viber nalog na svom pametnom telefonu, proverite savet Kako da uradite nalog u Viber aplikaciji.\nPreuzmite program sa zvanične Viber stranice, a zatim dvaput kliknite ViberSetup.exe da biste započeli postupak instalacije. Vrlo je jednostavno, samo sledite uputstva koja se pojavljuju na ekranu:\nNa pitanje da li već imate Viber nalog, kliknite Yes (Da):\nUnesite telefonski broj pomoću kojeg ste otvorili račun na Viberi i kliknite Continue (Nastavi):\nKod za aktiviranje biće poslan na navedeni telefonski broj, zahvaljujući kojoj aktivirate desktop verziju Vibera. Nakon unosa koda, pritisnite Enter Viber (Prijavite se u Viber):\nSpremni, možete da počnete da koristite desktop verziju Viber za Windows:\nViber je dostupan i za računare sa MAC OS i Linux.\nSledeći tekstKako otvoriti račun u Viber aplikaciji


novak-djokovic-imenovan-za-novog-unicef-ovog-globalnog-ambasador | Vesti | Porodica\nUNICEF: Novak Đoković novi gobalni ambasador dobre volje 0 Podeli PODELI TWEET POŠALJI E-MAIL\nUNICEF: Novak Đoković novi gobalni ambasador dobre volje\n27.08.2015. / 10:41\nNaš najbolji teniser imenovan je juče u Njujorku za novog UNICEF-ovog globalnog ambasadora dobre volje\nU sedištu UNICEF-a u Njujorku, gospođa Joka Brant, zamenica izvršnog direktora UNICEF-a, na događaju kome je prisustvovao i predsednik Svetske banke dr Džim Kim, čestitala je juče Đokoviću na imenovanju.\n"Novak Đoković je istinski šampion za svu decu sveta", rekla je gospođa Brant.\n"Pokazao je da snažan glas i snažno delovanje mogu da unaprede položaj dece, posebno one najmlađe", dodala je gospođa Brant.\nPogledajte i Novak Đoković i Svetska banka pomažu predškolce u Srbiji\nNovak se 2011. godine prvi put pridružio timu UNICEF-a, kada je postao nacionalni ambasador UNICEF-a u Srbiji. Od tada pruža nesebičnu podršku za unapređenje života dece, posebno one najmarginalizovanije, i posebno se fokusira na značaj obrazovanja i razvoja u ranom detinjstvu kako bi se deci omogućio najbolji početak života. Prepoznavajući njegovu iskrenu posvećenosti pravima deteta, UNICEF ga je pozvao da postane globalni ambasador dobre volje.\nDanas je u svetu opšteprihvaćeno da deca koja imaju adekvatnu negu, zaštitu i stimulaciju pre polaska u školu, imaju veću mogućnost da dostignu svoj puni potencijal. Đoković će svoju zainteresovanost za prava deteta usmeriti ka promovisanju ranog razvoja dece.\n"Čast mi je što sam postao ambasador dobre volje za UNICEF, i što ću da nastavim da branim i podržavam prava deteta i da pomognem da se svakoj devojčici i svakom dečaku omogući nega i optimalan razvoj u ranom detinjstvu", rekao je Đoković. "Rane godine života su od ključnog značaja. Kada su u najranijoj dobi dobro negovana i kada se o njima dobro brine, deca imaju veće šanse da prežive, zdravo odrastaju i manje se razboljevaju, da razvijaju svoje misaone, jezičke, emocionalne i socijalne veštine, i postanu produktivni i uspešni građani u društvu."\n"Odlučan sam da pomognem UNICEF-u u pružanju kvalitetne brige za rani razvoj dece, posebno one najugroženije, kako bi izgradili svetliju budućnost za sebe, svoje porodice i zajednice", dodao je.\nNovak je već napravio pozitivan pomak u životima mnoge dece, ne samo kao moćan uzor, već i kao veliki zagovarač njihovih prava. U ulozi nacionalnog ambasadora UNICEF-a, posećivao je predškolske ustanove u Srbiji da bi se uverio koliko je učenje u ranoj dobi značajno. Njegova podrška, kao i podrška Fondacije Novak Đoković, pomogli su da se uspostave fleksibilniji, kvalitetniji i inkluzivni predškolski obrazovni program za neku od najugroženije dece u Srbiji.\nPogledajte i Osnovci obeležili Međunarodni dan sporta sa Fondacijom “Novak Đoković”\nNovak je podržavao unapređenje kvalitetnog predškolskog programa u Srbiji. Njegova Fondacija je finansirala UNICEF-ov inovativni program za usluge porodičnog saradnika koji ima za cilj povezivanje porodica. Program je kao veoma uspešan sada integrisan u sistem dečije zaštite u Srbiji. Tokom poplava koje su zadesile Balkan 2014. godine, Novak je dao donaciju UNICEF-u za pružanje pomoći u vanrednoj situaciji. Zajedno sa kompanijom UNIQLO, jednim od njegovih glavnih sponzora, pomogao je da se inicijativa "Škole u Aziji" podrži u Bangladešu, Kini i Filipinima, i istovremeno da se realizuju projekti socijalne inkluzije i smanjenja siromaštva u Srbiji.\nNovak je juče potpisao i Memorandum o razumevanju između Svetske banke i Fondacije Novak Đoković, utvrđujući na koji način ove dve institucije mogu da postanu bliži partneri u promovisanju razvoja dece u ranom uzrastu. UNICEF i Fondacija su uspostavili blisku saradnju na polju pružanja usluga u ranom detinjstvu za svaku porodicu sa decom u Srbiji, tako da će dodatna sredstva Banke omogućiti da se lakše dosegnu najugroženija deca širom sveta.\nNovoimenovani ambasador dobre volje jedan je od najdominantnijih igrača koji je ikada kročio na teniski teren. Đoković je do sada osvojio 54 titule u svojoj karijeri, uključujući 9 Grend slem turnira, a osvojio je i olimpijsku medalju 2008. godine na Olimpijskim igrama u Pekingu.\nNovak Đoković se juče pridružio timu prethodnih i sadašnjih UNICEF-ovih ambasadora dobre volje, među kojima su i Deni Kej, Odri Hepbern, Dejvid Bekam, Hari Belafonte, Orlando Blum, Kejti Peri, Rodžer Mur, Šakira, Maksim Vengerov, Serena Vilijams, i drugi.\nNovak Đoković Zvezde UNICEF Humanost


Mercedes ulazi u sektor električnih trotineta | Aktuelno\nNaslovna DIGITAL Mercedes ulazi u sektor električnih trotineta\nProizvođač automobila nije pružio detalje o autonomiji, cijeni ili bilo koju drugu informaciju\nMercedes-Benz je na nedavnom Sajmu automobila u Frankfurtu bez mnogo pompe objavio da ulazi u biznis električnih trotineta. Sa urbanizacijom u porastu, većina ruta koje ljudi prelaze na dnevnom nivou spadaju u kategoriju „mikromobilnosti“ i samim tim su glavni kandidati za korišćenje bicikala, skutera i električnih trotineta. Na primjer, u Sjedinjenim Državama, otprilike 60% svih ruta je od osam kilometara ili manje.\nMatična kompanija Daimler saopštila je da će prvi električni trotinet lansirati početkom 2020. Proizvođač automobila nije pružio detalje o autonomiji, cijeni ili bilo koju drugu informaciju. Ono što se zna je da se kompanija udružila sa švajcarskom kompanijom Micro na ovom projektu koja se specijalizovala za električna vozila, a nama je poznata po simpatičnom malenom automobilu Microlino.\nElektrični skuter biće ko-brendiran, sa Micro logotipom i Mercedes-Benz zvezdom. Tačnije, njemačka kompanija električni trotinet ubraja u EQ dio porodice. Oznaka EQ predstavlja električne automobile ove marke – od kojih je prvi bio električni krosover EQC. Asortiman EQ će na kraju obuhvatiti mali automobil EQA, proizvodni električni kombi EQV i EQS sedan koncept koji je Mercedes-Benz već pokazao na sajmu u Frankfurtu.\nHiljade ljudi okupile su se danas u centru Londona uzvikujući “nema pravde, nema mira”...


Osnovni preduslov ukidanje dažbina - BGnekretnine blog\nOsnovni preduslov ukidanje dažbina\nGrađevinska direkcija Srbije, građevinska dozvola, Građevinsko industrijska komora, Ministarstvo građevinarstva, naselje "Sunčana strana", naselje stepa stepanović, subvencionisani stambeni krediti, tržište nekretnina, visokogradnja, Zakon o planiranju i izgradnji\nNovosti 002 Nov 2014\nPolitika u oblasti subvencionisanih stambenih kredita zavisiće od opšte ekonomske situacije u kojoj se zemlja bude nalazila narednih godina, kažu u Ministarstvu građevinarstva, saobraćaja i infrastrukture odgovarajući na pitanje da li država može da pomogne u oživljavanju tržišta nekretnina.\n- Pripremamo građevinsku politiku koja će se baviti pitanjima iz čitave oblasti, pa i oblasti stambene politike. Analiziramo brojne mere koje bi s jedne strane pokrenule građevinsku industriju, a s druge strane pomogle građanima da reše stambeno pitanje. Država je u prošlosti realizacijom brojnih projekata pomagala pokretanje privrede, a time i građevinske industrije, i to radi i danas. Visokogradnja jeste važan segment i pripremamo nekoliko projekata kojima će se na pravi način pomoći i građevinarstvu, ali i čitavoj privredi - naglašavaju u tom ministarstvu.\nPodsećaju da Građevinska direkcija Srbije prodaje 750 stanova iz državnog programa jeftine stanogradnje, kao i da do kraja 2014. građanima nudi beskamatnu pozajmicu u visini od 20 odsto od vrednosti stana, što je do sada iskoristilo oko 150 kupaca stanova u naselju Stepa Stepanović u Beogradu i oko 20 u naselju Sunčana strana u Novom Sadu.\n- Razmatramo nekoliko projekata stanogradnje koje je predložila Građevinska direkcija Srbije, ali osnovni cilj nam je da se pokrenu i privatne investicije. Pripremili smo izmene i dopune Zakona o planiranju i izgradnji, čijim će se usvajanjem steći uslovi za dobijanje građevinskih dozvola za 28 dana, pojednostaviti procedura i biti stvoreni preduslovi za razvoj čitavog sektora - tvrde u Ministarstvu.\nMeđutim, Goran Rodić, potpredsednik Građevinsko-industrijske komore Srbije, za Danas kaže da je pojednostavljenje procedura za dobijanje građevinskih dozvola važna stvar, ali ne i jedini preduslov za razvoj građevinarstva.\n- Za pokretanje privatnih investicija, pored toga, potrebno je da država smanji brojne dažbine, takse i druge namete kojima su opterećeni građevinari. Ti nameti su toliko veliki da kada se saberu, njihovi iznosi su veći nego što je osnovna cena izgradnje stana. To u praksi znači da te dažbine onemogućavaju građevinskim preduzećima bilo kakvu zaradu na izgradnji stanova. Ako bi se taj segment poslovanja, za koji je isključivo nadležna država, izmenio, situacija bi se znatno popravila nabolje. Preduzeća bi ostvarila zaradu, mogla bi da isplate plate radnicima, a i budžet bi bio bogatiji za porez koje bi te firme uplatile - naglašava naš sagovornik.\nOn dodaje da bi država veliku pomoć građevinskoj industriji pružila kada bi finansirala izgradnju stanova, a domaćim firmama iz tog sektora dala da budu izvršioci radova.\n- To ne bi bio benefit samo za građevinsku industriju već i za razvoj celokupne privrede zemlje. Građevinarstvo je lokomotiva industrije i njegovim jačanjem korist ima čitava grana. Stotine raznih preduzeća opslužuju građevinsku industriju, pa dobra zarada u tom sektoru istovremeno znači i veći prihod za sva preduzeća koja je opskrbljuju. Dakle, investicijama u stanogradnju i ukidanjem brojnih dažbina država bi pomogla razvoj više industrijskih grana, a kroz povećane budžetske prihode značajnije bi uticala i na bolji kvalitet života svih građana - zaključuje Rodić.


'Revolucija u plaćanju, Srbija pre mnogih u Evropi'\nIzvor: B92, 22.Okt.2018, 15:45\n"Revolucija u plaćanju, Srbija pre mnogih u Evropi"\nBeograd -- Sistem instant plaćanja, čiji je operator NBS, počeo je danas da radi a guverner NBS Jorgovanka Tabaković kaže da je reč o najsavremenijem platnom sistemu.\n"To omogućava novi 'instant' platni sistem, koji je pušten u rad danas u 10 časova i zahvaljujući kojem smo stali u red >> Pročitaj celu vest na sajtu B92 << sa vodećim finansijskim institucijama u svetu koje imaju takav sistem plaćanja. On bi se mogao identifikovati sa hitnim plaćanjima", rekla je Tabaković za Tanjug.\nKako je istakla, danas su nalozi prolazili u vremenu od 0,2 sekunde, a vreme koje se garantuje od momenta kada se uplati novac do momenta kada on legne na račun onome kome je uplaćen je dve do tri sekunde.\n"To je ta novina, revolucija u plaćanju. NBS je stvorila infrastrukturu, svu kompletnu opremu, sistem povezivanja, i upoznavanje banaka sa tim da možemo startovati sa takvim revolucionarnmim načinom plaćanja koji će biti u funkciji 24 sata svakog dana u godini", objasnila je guverner.\nSrbijaDanas.com: Revolucija u plaćanju u Srbiji: Počeo da radi "instant" sistem!\nOd danas počeo je sa radom sistem za instant plaćanja čiji je operator Narodna banka Srbije – IPS NBS sistem. kako navode iz Narodne banke Srbije, reč je o najsavremenijem platnom sistemu, koji će raditi 24 sata dnevno, sedam dana u nedelji, 365 dana godišnje i omogućavati prenos novčanih sredstava...


Advokat Fuad Čolpa: Sloboda je pod suspenzijom, Zvijezda izmirila obaveze - Klix.ba\nAdvokat Fuad Čolpa: Sloboda je pod suspenzijom, Zvijezda izmirila obaveze\n12.9.2014. u 15:27\nNogometaši FK Sloboda\nFudbalski klub (FK) Sloboda nalazi se pod suspenzijom, s obzirom na to da je djelimično isplatila svoj dug od 11.090 KM, a shodno odluci Disciplinske komisije Nogometnog saveza BiH (NSBiH), saopštio je advokat Fuad Čolpa.\nS druge strane, kako je naveo, Nogometni klub (NK) Zvijezda izmirila je svoje obaveze, postupajući shodno potpisanom sporazumu između punomoćnika igrača Jasmina Moranjkića i ovlaštene osobe NK Zvijezda, o čemu je odmah obaviješten i Sekretarijat NSBiH.\n"Potpisani sporazum između FK Sloboda iz Tuzle i igrača Emira Selimovića, ovjeren i potpisan od nadležnog organa NS Tuzlanskog kantona (TK), bez saglasnosti punomoćnika - advokata Fuada Čolpe iz Sarajeva, ništavan je i ne može proizvesti pravno dejstvo", kaže se u saopštenju.\nČolpa smatra da je samim tim Selimović doveden u zabludu.\n"Utakmica 7. kola Premijer lige BiH između FK Radnik i FK Sloboda je pod upitnikom, i ne može se odigrati ukoliko Sloboda u toku današnjeg dana ne uplati preostali dugovni iznos od dvije hiljade KM", kazao je Čolpa.\nPrema njegovim riječima, na potezu su nadležni organi NSBiH da riješe pomenute nejasnoće.\n"U suprotnom, ukoliko se dozvoli nastup FK Sloboda na pomenutoj utakmici, postupak će se nastaviti pred nadležnim organima FIFA-e i UEFA-e, te nadležnim institucijama BiH", dodao je Čolpa.\nNogometni savez BiH FK Sloboda NK Zvijezda


Gugl mape će izbegavati neosvetljene ulice\nGugl namerava da uvrsti još jedan dodatak u svoje digitalne geografske karte, bar kada je reč o urbanim sredinama. Taj dodatak se naziva „rasveta”, a namenjen je da pomogne pešacima prilikom izbegavanja opasnih delova grada.\nUključivanjem opcije koja tek treba da se pojavi u zvaničnoj aplikaciji, korisniku će se na ekranu ukazati nešto drugačiji prikaz ulica, i to ističući one koje imaju kvalitetniju javnu rasvetu. Dobro osvetljene ulice će na Gugl mapama biti obojene žutom bojom, što bi značilo da su označene kao „sigurne”. Ovaj potez mogao bi biti od koristi u opasnim gradovima ili delovima grada u kojima upravo slabo osvetljene ulice nisu najsigurnije, i samim tim bi recimo turisti imali manje šanse da zalutaju u takve delove i dovedu sebe u opasnost.\nJoš uvek nije poznato odakle će Gugl mape zapravo „izvući” informacije o nivou bezbednosti određenih ulica i delova grada, ali se pretpostavlja da će ih prikupljati snimanjem iz satelita kao što se dobijaju i ostali kartografski snimci ovog servisa.


Za zaštitnu opremu 46 miliona KM - Fond zdravstvenog osiguranja Republike Srpske\nZa zaštitnu opremu 46 miliona KM\nsrijeda, 21. 04. 2021. 11:52\nZdravstvene ustanove Republike Srpske su od početka pandemije u potpunosti snabdjevene dovoljnim količinama potrebne zaštitne opreme i medicinskim sredstvima, što je od ključnog značaja za adekvatno liječenjе oboljelih i sprječavanje širenja virusa korona. Troškovi ovih nabavki do kraja marta iznose 46 miliona KM, a sredstva obezbjeđuje Vlada RS.\nPodsjećamo da Fond zdravstvenog osiguranja Republike Srpske nabavlja zaštitnu opremu, medicinska sredstava i sredstava za održavanje higijene za naše zdravstvene ustanove u borbi protiv korona virusa prema ovlašćenju Republičkog štaba za vanredne situacije.\nKonkretno, od početka pandemije do kraja marta ove godine FZO RS je nabavio sljedeću zaštitnu i drugu opremu:\nNAZIV OPREME KOLIČINA VRIJEDNOST sa PDV-om\nRukavice 19,3 miliona 3,33 miliona KM\nPCR test/komplet 56.000 1,52 miliona KM\nTrosolojne maske 20,8 miliona 12,1 miliona KM\nMaske FFP2 600.000 1,64 miliona KM\nMaske FFP3 400.000 2,81 miliona KM\nZaštitna odijela 235.000 7,37 miliona KM\nKaljače 2 miliona 157.000 KM\nZaštitni ogrtači 360.000 1,68 miliona KM\nDezinfekciona sredstva 30.000 201.825 KM\nToplomjeri 2.000 156.200 KM\nZaštitne naočale 20.000 142.000 KM\nVizir zaštitni PET 5.000 39.200 KM\nRespiratori i aparati 165 14,9 miliona KM\nCrijeva za respiratore 300 43.170 KM\nDakle, ukupna vrijednost robe koju je do kraja marta nabavio Fond iznosi oko 46 miliona KM, a trenutno je u toku procedura nabavke opreme vrijednosti oko 10 miliona KM.\nNabavka opreme je još početkom pandemije povjerena Fondu zbog hitnosti i procjene da će FZO zbog iskustva sa centralizovanim nabavkama najbolje odgovoriti ovom zadatku, što je u praksi i potvrđeno. Naime, u najkraćem mogućem roku, i to u periodu kada je cijeli svijet tražio istu robu, Fond je, uz podršku i drugih institucija Republike Srpske, sproveo nabavke i naš zdravstveni sistem imao je svu neophodnu opremu pravovremeno i prije nekih daleko razvijenijih zemalja. Upravo zahvaljujući tome u prvom talasu pandemije spriječeni su scenariji i posljedice virusa korona, kakve su imale pojedine zemlje u Evropi i svijetu.\nTreba imati u vidu i da pojedine druge institucije, poput Instituta za javno zdravstvo Republike Srpske, nabavljaju određenu opremu za borbu protiv korona virusa, a takođe u više navrata je Republici Srpskoj i donirana oprema, te je ukupna vrijednost zaštitne opreme i medicinskih sredstava znatno veća.


Srbiji od Francuske donacija 8,3 miliona evra za metro\nPotpredsednica vlade i ministarka građevinarstva Zorana Mihajlović (Foto: Vlada Srbije)\nPotpredsednica vlade i ministarka građevinarstva, saobraćaja i infrastrukture Zorana Mihajlović i ambasador Francuske u Srbiji Žan Luj Falkoni potpisali su sporazum o donaciji od 8,3 miliona evra za realizaciju i finansiranje projekta beogradskog metroa.\n"Ovaj sporazum je značajna etapa ovog dugogodišnjeg projekta, pokazuje posvećenost srpskih i francuskih vlasti da se projekat sprovede do kraja", rekao je Falkoni.\nMihajlović kaže da će današnji sporazum biti pretočen u ugovor iz kojeg će se dalje realizovati 8,3 miliona evra i da se u narednih godinu dana može očekivati da se dobiju jasne smernice i kako će izgledati prva linija i tačno koliko ona treba da košta, kao i da se pripremimo za početak izgradnje prve linije.\n"U međuvremenu mi razgovramo i sa francuskom vladom, ali i sa kineskim partnerima, kako ćemo graditi i finansirati ovaj projekat", rekla je ona.\nKako je rekla, to će biti najveći i najteži finansijski projekat u celom regionu, pošto se procenjuje da će tri linije metroa koštati između 4,5 i 5,5 milijardi evra.\n"Angažovanje Kineza i Francuza u izgradnji BG metroa - nezakonito"


Komemoracija povodom smrti Dragorada Stanića\nLokalne vesti - Utorak 14.11.2017 - 10:32\nPovodom smrti Dragorada Stanića, novinara „Vranjskih“ i „Sportskog žurnala“, u utorak je u Vranju održan komemorativni skup.\nMinut ćutanja za Stanića. Foto: D.Ristić/OK Radio\nKomemoraciji su prisustvovali članovi porodice, predstavnici političkog i društvenog života, sportski i medijski radnici, prijatelji i poštovaoci.\nMinutom ćutanja prisutni su odali poštu preminulom Staniću.\nDejan Dimić, novinar “Vranjskih”, podsetio je na život i rad Dragorada Stanića.\n- Bio je prepoznatljiv kao dugogodišnji sportski novinar, ali je bio uspešan i u drugim novinarskim žanrovima, posebno reportaži i odličnim fotografijama iz svih društvenih oblasti.\nKao vrstan fotoreporter, Stanić je negovao dobru fotografiju ne samo u sportu, pa je 2011. i 2012. godine njegova izložba fotografija o Saboru trubača u Guči pod nazivom „Muzika vetra i vatra duše“ sa uspehom obišla više od desetak gradova Srbije - naveo je Dimić.\nDragana Stanisavljević, nekadašnja direktorka nedeljnika “Slobodna reč” u kojoj je Stanić radio 23 godine, dodala je da u novinarskim vodam ostaju istinski zaljubljenici, kao što je to bio slučaj sa Stanićem.\n- Tvoja marljivost, posvećenost i često fanatična požrtvovanost bile su iznad granice zaljubljenosti u profesiju.\nSvaki novi događaj prihvatao si sa vidljivim žarom i neskrivenom radošću, tvoj rad bio je ogledalo entuzijazma, jednostavno, umeo si da izgaraš, da živiš za novi zadata, za ono još nedoživljeno - rekla je Stanisavljevićeva.\nSlavomir Kostić, novinar “Vranjskih”, govoreći o životu i novinarskom radu preminulog Stanića, ukazao je da je njegova smrt veliki gubitak za njihovu redakciju i novinarsku scenu Vranja i juga Srbije, nenadoknadivi gubitak.\n- Dragorad je bio veliki zaljubljenik u sport, ali i vrstan pisac reportaža, koje su objavljivane u “Slobodnoj reči”.\nBio je posvećen novinarstvu, odnosno profesiji koju je izabrao i kojoj je pripadao.\nDragorad nije bio dete sreće u pogledu novinarskog posla, jer gašenje “Slobodne reči”, ostanak bez posla, veoma je tragično uticao i na njegov život i život njegove porodice.\nSnalaženje u svemu tome, u teškom vremenu, nije bilo ni malo lako - dodao je Kostić.\nDragorad Stanić biće sahranjen u utorak u 13 časova na Bunuševačkom groblju u Vranju.


Dematovano da je u Luku Bar stiglo meso iz 1982. godine\nLuka Bar, ilustracija\nTvrdnje da je u Luku Bar stigao tovar smrznutog mesa starog 34 godine, demantovali su nadležni organi u Crnoj Gori.\nNakon saopštenja Uprave carina Srbije u četvrtak, da je u Luku Bar stigao tovar mesa koje je zamrznuto 1982. i reakcije ministra poljoprivrede Srbije, Branislava Nedimovića koji je rekao da su u toj državi preduzete sve mjere da bi se spriječio dolazak ovog mesa na tržište Srbije, nadležne institucije u Crnoj Gori su reagovale naknadnim provjerama.\nIz Uprave carina Crne Gore je, potom, demantovano da je tovar mesa iz '82. godine stigao u Luku Bar.\n„Na kontejnerski terminalnije stigao, niti je Uprava carina dobila informacije o prispijeću takve pošiljke, što je standardna procedura kako bi bilo koji brod mogao ući u luku Bar“, saopšteno je iz Uprave carina.\nOglasila se i Veterinarska inspekcija koja je sapštila da ni ta institucija nije dobila zvaničnu informaciju o prispijeću pošiljke mesa iz '82, a da je, na osnovu medijskih informacija izvršen naknadni pregled dokumentacije i identifikacijska provjera pošiljki životinjskog porijekla na Kontejnerskom terminalu Bar.\nKonstatovano je da ne postoje nikakve sumnjive pošiljke, stoji u saopštenju Veterinarske inspekcije Crne Gore.


Svjetski mediji: Desničarski demonstranti izazvali nemire u Srbiji - BIGportal.ba\n9 Jula, 2020 9 Jula, 2020 0127\nSvjetske agencije izvještavaju večeras o protestima u Beogradu i Novom Sadu, a američki AP ističe da su u združenoj akciji snaga javne bezbjednosti, policije, konjice i specijalnih antiterorističkih jednica, korišćeni suzavac i oklopna vozila u razbijanju nasilnih, pretežno ekstremno desničarskih demonstranata.\nBBC izvještava da su mirne demonstracije počele juče u Beogradu, ali da su protesti eskalirali kada su se nezadovoljnim građanima priključili pripadnici ekstremno desničarskih organizacija i svojim agresivnim napadima na pripadnike snaga reda izazvali reakciju policije i nemire.\nKao inicijalni razlog za demonstracije, izvještač BBC navodi ponovno uvođenje restriktivnih mjera i sumnje da je vlada prikrivala “tačan broj preminulih tokom prvih nedjelja epidemije korona virusa u Srbiji”.\nI drugi zapadni mediji izvještavaju o demonstracijama u Beogradu i Novom Sadu navodeći da ima povrijeđenih i među policajcima i među demonstrantima, kao i da su oko skupštinskog zdanja, predsjedništva i drugih institucija, postavljene policijske barikade i razmještene jake snage reda.\nAP je izvijestio da je neposredan povod za demonstracije u Beogradu i Novom Sadu bila najava ponovnog uvođenja policijskog časa i drugih, strogih mjera protiv širenja korona virusa.\nIako je predsjednik Vučić danas održao konferenciju za novinare i saopštio da je krizni štab odlučio da se u Beogradu ne uvodi policijski čas, to nije pokolebalo ogorčene demonstrante da i danas pokušaju nasilan upad u zdanje skupštine Srbije, gađajući policiju kamenicama i flašama, kaže agencija.\nRojters podsjeća da su nasilni protesti započeti juče, u utorak, uprkos upozorenjima da svako javno okupljanje nosi rizik od širenja korona virusa.\nStefanović: Pokušaj da se preuzme vlast ogoljenim nasiljem


UTAS: Individualno osiguranje svakog aranžmana – najpravednije rešenje - News - Turistički svet\nUTAS: Individualno osiguranje svakog aranžmana – najpravednije rešenje\nFoto: Tim Gouw, Pexels\nSvim agencijama sa statusom "organizatori putovanja", kako je javnost obaveštena, 1. oktobra istekle su garancije a samim tim i licence za organizaciju putovanja, što im bukvalno stavlja katanac na vrata. I pored toga što je resorni ministar izjavio da se licence, ipak, neće oduzimati u narednih 7-10 dana dok se situacija ne reši, većina agencija se ne usuđuje da prodaje aranžmane, plašeći se kazni turističke inspekcije.\nTako što su samo tri dana pre isteka licenci, osiguravajuća društva donela odluku da ne nastave sa izdavanjem garancija organizatorima putovanja, jer su procenili da im je za nastavak ovog posla rizik previsok, budući da postoji veliki broj agencija koje im od marta nisu uplaćivale rate za garancije, pa su im tako ostale dužne. Ali šta je s onim agencijama, koje su još u januaru isplatile celokupan iznos potreban za obezbeđenje garancija, s obzirom da one nisu izuzete iz odluke osiguravajućih društava?\nU svom saopštenju za javnost, Upravni odbor UTAS-a ističe da u Opštim uslovima osiguranja, koje su agencije potpisivale sa osiguravajućim društvima u januaru ove godine, stoji da garancije neće važiti i da se šteta putnicima neće isplaćivati ukoliko je do insolventnosti ili loše usluge agencije došlo “kao posledica vanrednog stanja”. Pod tim se podrazumeva da ukoliko neka agencija postane insolventna ili bankrotira tokom vanrednog stanja ILI USLED POSLEDICA vanrednog stanja (što može da se desi i u narednih godinu-dve), osiguravajuća društva mogu izuzeti svoju garanciju za nadoknadu štete putnicima!\nFaktički, garancije su prestale da važe samim činom proglašenja vanrednog stanja, tako da bilo koju\ninsolventnost ili bankrot agencija, osiguravajuća društva mogu tumačiti da su nastali kao posledica\nTreba istaći da teoretski garancije mogu izdavati i banke (što je propisano u Zakonu o turizmu), ali u praksi ne postoji zakonska mogućnost za tako nešto, zato što nije propisano ko bi bio titular i ko može naplatiti garanciju (s obzirom na to da to ne mogu biti fizička lica). Osim toga, banke traže pokriće, ili u pologu na računu ili u vrednosti hipoteke, koja mora biti bar tri puta veće vrednosti od iznosa garancije. Garancije su propisane na iznose od 200.000-400.000 EUR i 95% agencija takve garancije ne bi mogle obezbediti.\nŠta bi moglo biti pravo rešenje?\nOno što udruženje agencija UTAS pokušava da uveri državne organe vlasti još od trenutka donošenja\npravilnika kojim se propisuje kategorizacija agencija i pravilnik za dodelu licenci je da je i prema putnicima i prema agencijama najbolje i najpravednije rešenje individualno osiguranje svakog pojedinačnog aranžmana koje bi agencije izdavale u ime osiguravajućih društava. Takvo osiguranje moralo bi biti bez klauzula o izuzećima poput ovog za vanredno stanje ili pandemiju. Svi u UTAS-u veruju da to može i treba da ostane trajno rešenje, budući da su sva druga ili na štetu putnika, ili na štetu agencija i velikog broja zaposlenih u njima. Na potezu je nadležno ministarstvo.\nIz saopštenja za štampu UTAS-a


Moskva će jednostrano sprovoditi plan o primirju u Siriji - Sputnjik Srbija\n11:54 21.03.2016 (osveženo 15:47 21.03.2016) Preuzmite kraći link\nPrema njegovim rečima, Rusija je još 5. marta pripremila i predala Vašingtonu plan o merama koje su se primenjivale u slučajevima sistemskog kršenja primirja.\nPored toga, Generalštab ruske vojske predložio je da se održi i hitan sastanak sa američkim vojnim zvaničnicima kako bi se dogovorili o mehanizmu kontrole primirja u Siriji.\n„Ukoliko SAD ne odreaguju na predlog, Rusija će 22. marta početi jednostrano da primenjuje pravila koja su predviđena sporazumom“, rekao je Rudskoj.\nOn je istakao da će se vojna sila primenjivati isključivo nakon dobijanja dokaza da je došlo do sistematskog kršenja primirja od strane onih oružanih grupa koje su prihvatile primirje koje je na snazi od 22. februara na inicijativu Rusije i SAD.\nRudskoj je dodao da se vojna sila neće primenjivati protiv oružanih snaga i civila koji poštuju primirje.\nsprovođenje, primirje u Siriji, plan, Sergej Rudskoj


Sastanak opozicije povodom “fantomskih birača” - Mreža za demokratski dijalog\nVESTI Sastanak opozicije povodom “fantomskih birača”\nDanas je u prostorijama Mreže za demokratski dijalog održan hitan sastanak predstavnika opozicije potpisnika Sporazuma za odgovornu Srbiju, a povodom sve učestalijih prijava građana širom Beograda i Srbije da na njihove adrese stižu pozivi za glasanje licima koja tu ne žive. Pojava fantomskih birača ukazuje na izbornu manipulaciju i potencijalnu krađu izbora i zahteva punu pažnju javnosti tim povodom.\nPredstavnici opozicije već određeno vreme rade na prikupljanju podataka od građana koji su se susreli sa ovim problemom, praveći bazu prijavljenih slučajeva sa ciljem da unapede kontrolu i na taj način zaštite demokratsku volju građana.\nZajedničkom odlukom uputili su apel svim protivzakonito prijavljenim biračima da se uzdrže od glasanja u mestima i opštinama na kojima ne žive jer će biti evidentirani kao saučesnici u krivičnom delu kakvo je izborna krađa. Zatim poziv svim građanima da nastave da prijavljuju i dostavljaju dokaze kako bi svaki fantomski glas bio evidentiran i upisan kao potencijalni prekršilac izborne volje.\nMreža za demokratski dijalog se pridružuje navedenom, podsećajući još jednom na neophodnost poštovanja zakona i izborne volje građana i poziva građane da u što većem broju, u nedelju 03.04. izađu na izbore, ostvare svoje ustavom zagarantovano pravo, u skladu sa svojim opredeljenjem, poštujući zakone.\nU nastavku su formulari zahteva za vlasnike stanova i upravnike zgrada za sve građane koji su u mogućnosti da policiji dostave zahtev za pasivizaciju ovih birača.\nZahtev – MUP -odjava (zgrade)\nZahtev – MUP -odjava (kuće/stanovi)\nPrethodni tekstNovi Razgovori „Aktivizam u zoni visokog rizika“, četvrtak, 31. mart\nSledeći tekstAnatomija jednog birača


Percepcija javne uprave – istraživanje javnog mnjenja – Institut alternativa\nInstitut alternativa » Publikacije » Percepcija javne uprave – istraživanje javnog mnjenja\nObjavljeno 21. 07. 2017. 13. 03. 2019.\nGrađani ne prave veliku razliku između državne i lokalne uprave, i javnoj upravi veći broj građana daje negativne ocjene nego pozitivne. U prosjeku je to ocjena 5 na skali od 1 do 10. Ne razlikuju se ocjene građana koji su u posljednjih godinu dana imali prilike da komuniciraju sa javnom upravom i onih koji nijesu. Preko polovine građana ne vidi promjenu kvaliteta usluga javne uprave u posljednjih tri godine, a među onima koji vide promjenu ima sličan broj onih koji vide da se kvalitet usluga poboljšao i onih koji vide da se kvalitet pogoršao. Više građana izjavljuje da ima povjerenje u javnu upravu. Među njima prednjače građani sa osnovnim obrazovanjem, a najmanje povjerenja imaju nezaposleni. Svaki četvrti građanin je imao iskustva sa javnom upravom, a sa porastom obrazovanja i prihoda raste vjerovatnoća da je građanin imao iskustvo sa državnom i\nlokalnom upravom. Građani navode da su najčešće kontakt imali sa opštinom i jedinicama MUP-a, zatim sa Poreskom upravom, sudovima i Katastrom.\nKao najveće probleme javne uprave građani vide neregularno zapošljavanje, neefikasnost javne uprave i korupciju. Pominje se i neadekvatan rad službenika, ali i veličina službeničkog aparata. Kao najbolja rješenja građani vide smanjenje korupcije, povećanje unutrašnje kontrole u javnoj upravi i strožije kaznene mjere. Ipak, malo je više građana koji smatraju da Vlada neće ni do 2020. godine da se izbori sa ovim problemima nego onih koji smatraju da će da uspije u tome ili da je već uspjela. Većina građana smatra da se budžet javne uprave troši u pogrešne svrhe, a građani koji imaju iskustvo sa javnom upravom u posljednjih godinu dana su čvršće uvjereni u to. Građani smatraju da su kao faktor pri zapošljavanju najprisutnije prijateljske i rodbinske veze, ali\nda je presudni faktor politička veza. Obrazovanje, sposobnosti i iskustvo kandidata su na trećem mjestu, smatraju građani.\nGrađani su umjereni u stavovima prema uslugama javne uprave, po tom pitanju je broj zadovoljnih i nezadovoljnih građana sličan. Nezadovoljstvo uslugama najviše potiče od neefikasnosti rješavanja zahtjeva, dugog čekanja u redovima, nužnosti korišćenja poznanstava zarad završavanja zahtjeva, i složenih procedura. Svaki drugi građanin smatra da se zahtjevi rješavaju veoma sporo, a po pitanju cijene usluga mišljenja su raznolika. S druge strane, građani uglavnom nijesu upoznati kako mogu da se žale na rad organa javne uprave i veoma mali broj se žalio posljednjih godina.\nVećina građana nije informisana o javnim raspravama koje organizuju organi javne uprave, dok je vaki četvrti građanin pratio neku javnu raspravu organa javne uprave.\nTek svaki deseti građanin je u posljednjih 12 mjeseci posjetio internet prezentaciju nekog organa javne uprave, a još manji broj je posjetio portal E-uprava (svaki četvrti građanin je čuo za portal). Među korisnicima internet prezentacija javne uprave više je zadovoljnih nego nezadovoljnih sadržajem na stanicama. Zadovoljstvo je manje jedino po pitanju redovnog ažuriranja sadržaja na tim prezentacijama. Oni koji nijesu koristili sajtove javne uprave uglavnom navode da nijesu imali potrebe za tim.


PODRŠKA MINISTARKE SLAVICE ĐUKIĆ DEJANOVIĆ VALJEVU\nutorak, 24 septembar 2019 16:36\nGradu Valjevu iz godine u godinu stižu sve značajnija sredstva za unapređenje nataliteta i populacionu politiku od strane Kabineta ministarke bez portfelja zadužene za demografiju i populacionu politiku prof. dr Slavice Đukić Dejanović. Od tri miliona dinara, koliko je izdvojeno 2018. godine, stiglo se do 16 miliona dinara u 2019. godini, zbog dobrih rezultata ne samo u valjevskoj bolnici, već i na ostalim poljima unapređenja populacione politike u gradu, potvrdila je ministarka Slavica Đukić Dejanović, koja je danas boravila u poseti Valjevu.\nOd novca koji je prikupljen zajedničkim ulaganjima Kabineta ovog ministarstva i grada Valjeva, nabavljen je savremeni inkubator koji služi za kulturu ćelija, za potrebe Centra za vantelesnu oplodnju. Dva miliona dinara je izdvojeno za zapošljavanje desetak mladih majki koje žive u prirgadskim naseljima i selima, pet miliona dinara za izgradnju modernog dečjeg igrališta u Naselju „Oslobodioci Valjeva“, dva miliona dinara za otvaranje igraonica za decu, koju će koristiti nezaposleni roditelji koji su u potrazi za poslom i pola miliona za edukacije žena u biznisu.\n„Ovde pred nama je donacija Kabineta ministarke profesorke Slavice Đukić Dejanović, tj. inkubator za kulturu ćelija, koji će se nalaziti na Odeljenju za vantelesnu oplodnju i koji će faktički poboljšati monitoring samog embrio razvoja i praćenje kulture ćelija nakon embrio transfera. Ono što je najvažnije jeste da je saradnja sa Vladom Republike Srbije, a pogotovo sa Ministarstvom profesorke Slavice Đukić Dejanović odlična, da smo mi već neke naredne korake dogovorili sa direktorom bolnice i načelnikom ginekologije dr Dimitrijevićem. Pokušaćemo da iduće godine Odeljenje ginekologije dobije jedan respektabilan ultrazvučni aparat, koji će omogućiti komforniji i sigurniji rad akušerima i ovom prilikom se zahvaljujem ministarki i profesorki Slavici Đukić Dejanović na svestranoj pomoći i na saradnji, koja će u budućnosti sigurno biti dobra kao i do sada“, rekao je gradonačelnik Valjeva dr Slobodan Gvozdenović.\n„Procenili smo da ne samo ovde u bolnici, u sektoru koji se bavim ovim značajnim poslom, već i u drugim segmenitima, treba zapravo raditi na popravljanju populacione politike. Mi smo ocenili da majke dece koje žive u prigradskim naseljima i selima, treba da imaju viši stepen zapošljavanja i u tu svrhu zajednički smo obezbedili dva miliona dinara samo za ovu godinu. Informisana sam da će desetak mladih žena uskoro dobiti ta sredstva i da ćemo imati prve rezultate već naredne godine. Smatramo da obična prosečna žena, majka, treba da bude itekako obučena šta to znači biznis za ženu. U jednoj tradicionalnoj sredini, gde je negde uobičajeno da stub porodice u tom materijanom smislu bude muškarac, izvojili smo oko pola miliona za određene edukacije za ovaj profil i za ove aktivnosti“, rekla je ministarka Đukić Dejanović.\nOna se osvrnula i na nezaposlene roditelje, o kojima se najmanje brine, a grad Valjevo je konkurisao sa ovim projektom u Kabinetu ministarke bez portfelja:\n„Nezaposleni roditelji su nas takođe okupirali zahvaljujući programu kojim ste vi aplicirali, jer ste nas negde obavestili o tome da se o svima po malo brine, ali ne i o nezaposlenom roditelju. Oni čak nemaju gde da ostave dete kada pođu da traže ili da obave posao, a to jeste običan život i dnevni problem. U tom smislu smo se dogovorili i dali dva miliona dinara da se napravi igraonaca za decu, za nezaposne roditelje koji za to vreme dok neko o deci brine, mogu da da budu bezbrižni da će o njihovom detetu neko brinuti, a oni će moći svoj posao da urade kako treba. Naravno “Kolubara dva”, naselje za koje smo izvojili oko 5 milona je posebna investicija. Mene raduje što ste priveli kraju sve postupke za početak radova na tom igralištu i što ste me obavestili da ćete negde već u oktobru imati prve radove, jer to igralište će biti prostor u kome će deca videti svoju osnovnu funkciju. Pored obrazovanja, igraće se i učiće se ljubavi ka sportskim aktivnostima i kako da budu još bolji Valjevci nego što ste vi, a vi ste najbolji u Srbiji“, zaključila je ministarka Đukić Dejanović.\nDr Branko Budimirović, šef Odseka za biopotpomognutu oplodnju, u okviru koga radi Centar za VTO u Opštoj bonici u Valjevu se zahvalio na podršci Kabineta ministarke Đukić Dejanović i rekao da će takozvani „bendž“ inkubator značajno olakšati rad u laboratoriji i povećati kapacitete Centra.\n„Računajući na ovu donaciju, mi smo već tražili aneks ugovora sa Republičkim fondom za zdravestveno osiguranje da nam omogući dodatnih 15 parova na onih već prethodnih 250 ugovorenih, koje ćemo uraditi do kraja godine.“\nDr Budumirović je rekao da već treća poseta ministarke Đukić Dejanović Valjevu i ovdašnjoj bolnici dokazuje kontinuitet njene podrške u zajedničkoj borbi za povećanje nataliteta u našoj državi.\n„Naši rezultati su svima do sada poznati, to ne bih ponavljao. Do kraja godine očekujemo rođenje 400 – te bebe, pa ćemo se truditi da nastavimo tako i u budućnosti. Trudimo se da ne pravimo neku veću listu čekanja za naše pacijente i za sada uspešno trajemo“, zaključio je rukovodilac Centra za VTO dr Branko Budimirović.\nNarodni poslanik i potpredsednik Skupštine Srbije Đorđe Milićević, ali po njegovim rečima, danas u funkciji Valjevca, rekao je da je svoje mogućnosti stavio na raspolaganje gradonačelniku i lokalnoj vlasti i da je uvek tu da pomogne i da uspostavi kontakte između Vlade Republike Srbije i grada Valjeva.\n„Zaista želim još jednom da iskoristim priliku da zahvalim prof. dr Slavici Đukić Dejanović na donaciji koju nam je ustupilo njeno ministarstvo, a nadam se da će ih biti još. Već imamo dogovore za naredne donacije, za narednu godinu i mislim da ne samo ova donacija, već sve ono što Vlada Republike Srbije čini i radi za Valjevo u smislu podrške, jeste potvrda jedne dobre saradnje na relaciji gradske vlasti i Vlade Republike Srbije. Nadam se svakako da će tako biti i u narednm vremenskom periodu, a opet kažem ja sam tu koliko je u mojoj moći da pomognem gradonačelniku da taj kontakt uspostavim i da zajedničkim snagama izguramo inicijative koje smo definisali kao ciljeve za Valjevo, opet u interesu građana Valjeva“, poručio je Đorđe Milićević.\nDr Zoran Đurić, direktor Opšte bolnice Valjevo se zahvalio na donaciji koja će značajno poboljšati rad Odseka za vantelesnu oplodnju: „Nadam se da će i u sledećoj godini za taj odsek biti još donacija, zato što odsek to i zaslužuje, jer je jedan među prvima u Srbiji.“


25. May 2000 17:31 (GMT+01:00)\nDrugi dan ministarskog zasedanja NATO u Firenci\nHrvatska najzad u "Partnerstvu"\nRobertson: Poruka narodu u SRJ da odbaci "strašnu vlast"\nFIRENCA (Beta) - Prolećno zasedanje Severnoatlantskog saveta na nivou ministara inostranih poslova nastavljeno je u četvrtak potpisivanjem sporazuma o pristupanju Hrvatske programu Partnerstvo za mir.\nGeneralni sekretar NATO Džordž Robertson izjavio je tim povodom da je "ulazak Hrvatske u evro-atlantsku porodicu poruka srpskom narodu da i za njega tamo ima mesta ukoliko odbaci (predsednika SRJ Slobodana) Miloševića i njegovu strašnu vladavinu".\nSusret Draškovića i Ivanova nije u planu\nMinistar inostranih poslova Rusije Igor Ivanov izjavio je u Firenci da ne planira da se u Moskvi sastane s liderom srpske opozicije Vukom Draškovićem, javlja agencija RIA Novosti. "Takav susret zasad nije planiran" odgovorio je Ivanov ruskim novinarima na pitanje o tom susretu.\nPredsednik SPO Vuk Drašković je 19. maja, na protestu zbog podržavljenja Studija B, najavio da će zajedno s liderima DS i DSS, Zoranom Đinđićem i Vojislavom Koštunicom, otputovati u Moskvu, gde će zatražiti pomoć Rusije u zaustavljanju terora nad građanima Srbije.\nGeneralni sekretar je istakao da je "Hrvatska dokaz da nijedna zemlja ne mora da ostane žrtva istorije, već se može promeniti i krenuti putem napretka".\nI hrvatski ministar inostranih poslova Tonino Picula izjavio je da bi u interesu njegove zemlje bio što skoriji i što mirniji rasplet dugotrajne političke krize u Srbiji. Odgovarajući na pitanje izveštača Bete, on je potvrdio da je i tokom susreta sa američkom ministarskom inostranih poslova Medlin Olbrajt razgovarao "o perspektivama situacije u SRJ i o načinu na koji se dugotrajna kriza može razrešiti na najoptimalniji način".\n"Scenariji su različiti. Mi izvan SRJ možemo da priželjkujemo određena rešenja ili špekulišemo, možemo eventualno i da sugerišemo, ali to na koji način će se rešiti dugotrajna kriza leži pre svega na samim građanima Srbije i Jugoslavije. Svakako je u interesu Hrvatske da taj rasplet bude što skoriji i što mirniji", rekao je Picula.\nPristupanjem Partnerstvu za mir Hrvatska je postala 46. članica Evro-atlantskog saveta za saradnju. Partnerstvo za mir je kooperacija u okviru koje Alijansa sarađuje sa zemljama istočne i jugoistočne Evrope. Njegove članice su sada i sve bivše jugoslovenske republike - izuzev Srbije, koja članstvo nije ni zatražila, te Bosne i Hercegovine, koja želi prijem u ovu organizaciju.\nU nastavku sastanka šefovi diplomatija 19 država članica NATO sastali su se sa ministrom inostranih poslova Ukrajine u okviru redovnih konsultacija. Tokom popodneva sastao se i Evro-atlantski savet za saradnju, a ministri NATO razgovarali su i sa koordinatorom Pakta stabilnosti za jugoistočnu Evropu Bodom Hombahom.\nFIRENCA - SAD i Rusija imaju zajednički stav oko predstojeće posete Moskvi predstavnika opozicije iz Srbije, izjavio je jedan američki funkcioner posle sastanka američkog državnog sekretara Medlin Olbrajt i šefa ruske diplomatije Igora Ivanova, na marginama samita u Firenci, javlja Rojters.\n"Pozvali smo Rusiju da proširi kontakte sa srpskom opozicijom. To je dobar razvoj događaja", rekao je taj zvaničnik.\nIvanov je američkom državnom sekretaru dao i objašnjenja povodom nedavne posete Moskvi generala Dragoljuba Ojdanića, pred Haškim tribunalom osumnjičenim za ratne zločine. Neimenovani izvori tvrde da su u Moskvi preduzete i disciplinske mere kako bi obezbedilo da se slične "greške" ne ponove; Rojters je, međutim, juče preneo i izjavu portparola ruskog ministarstva odbrane, koji je u Moskvi rekao da neće biti nikakvih sankcija zbog Ojdanićeve posete.\nPosle susreta sa Olbrajtovom, Ivanov je javno izneo i niz ruskih zamerki na optužnicu koju je Haški tribunal podigao protiv Ojdanića. "Tribunal se ne ponaša objektivno. Već duže vremena on se pretvorio u telo koje ne deluje pravosudno, nego politički", istakao je Ivanov. Privatno, međutim, on tu optužnicu nije dovodio u pitanje, navodi Rojters.\nPrvi sastanak šefova diplomatija NATO i Rusije, posle bombardovanja SRJ završen je usvajanjem zajedničke deklaracije u kojoj se obe strane, između ostalog, obavezuju da će usavršavati saradnju u mirovnim misijama u BiH i na Kosovu.\nDonji dom Kongresa odobrio normalizaciju trgovine s Kinom\nVrhovni sud Arkanzasa traži isključenje Klintona iz Advokatske komore\nLegalizacija otimačine belačkih poseda u Zimbabveu\nHrvatska: Za tužbu 700.000 dolara\nRusija: Poginula 2.304 vojnika


Javni poziv za dodelu bespovratnih sredstava - Domaćinska kuća\nKuća » Najave » Javni poziv za dodelu bespovratnih sredstava\nDo kraja decembra otvoren je konkurs Fonda za razvoj Republike Srbije za podršku preduzetnicima kroz razvojne projekte.\nPravo da se prijave na Javni poziv za dodelu bespovratnih sredstava i pravo da podnesu zahtev za kredit kod Fonda, imaju preduzetnici, mikro, mali, srednji i veliki privredni subjekti i zadruge koji su registrovani u Agenciji za privredne registre, a koji u prethodne dve godine nisu poslovali sa gubitkom i koji ispunjavaju uslove iz Programa podsticanja preduzetništva kroz razvojne projekte.\nSredstva opredeljena Programom namenjena su za kupovinu, izgradnju, dogradnju, rekonstrukciju, adaptaciju, sanaciju, investiciono održavanje proizvodnog prostora ili poslovnog prostora koji je u sastavu proizvodnog prostora, ili prostora za skladištenje sopstvenih proizvoda, sirovina i repromaterijala.\nIzuzetno, za privredne subjekte koji se bave informacionom tehnologijom i visokotehnološkim uslugama, sredstva mogu biti upotrebljena za poslovni prostor koji je namenjen za potrebe obavljanja delatnosti; kupovinu nove ili polovne proizvodne i građevinske opreme (ne starije od pet godina), uključujući alate, kao i za dostavna vozila za prevoz sopstvenih proizvoda i druga transportna sredstva koja se koriste u procesu proizvodnje; trajna obrtna sredstva, koja mogu da čine najviše 10% ukupnog investicionog ulaganja; nabavku softvera i računarske opreme.\nPrivredni subjekti koji ispunjavaju uslove Programa, mogu ostvariti pravo na finansijsku podršku u iznosu do 20% bespovratnih sredstava od vrednosti investicionog ulaganja, odnosno do 30% bespovratnih sredstava za privredne subjekte koji pripadaju četvrtoj grupi razvijenosti u skladu sa članom 11. Zakona o regionalnom razvoju i aktom Vlade kojim se utvrđuje jedinstvena lista razvijenosti regiona i jedinica lokalne samouprave. Preostali iznos vrednosti projekta finansiraće se iz kredita Fonda.\nPrevPrethodnaNovosadski sajam – odgovoran i prema građanima i prema privredi\nSledećaKlopke za insekteNext\nBespovratna sredstva do 100.000.000 dinara\nPokrajinski sekretarijat za poljoprivredu raspisao je dva konkursa. Konkurs za dodelu sredstava za sufinansiranje investicija\nMinistar poljoprivrede Branislav Nedimović je u razgovoru sa predsednikom Saveza pčelarskih organizacija Srbije Rodoljubom Živadinovićem\nOpština Bač, kao koordinator projekta, u partnerstvu sa Regionalnom razvojnom agencijom Bačka iz Novog Sada,


Pisaće se deklaracija Srbije i Republike Srpske - Jutarnji GLASnik\nPredsednik Srbije Aleksandar Vučić izjavio je, posle sastanka najviših predstavnika Srbije i Republike Srpske u Beogradu, da je formiran tim koji će raditi na pisanju Deklaracije o zaštiti i očuvanju srpskog naroda.\nFoto: Tanjug, Printscreen/ Novosti\nPredsednik Vučić i premijerka Ana Brnabić sastali su se u Beogradu sa predsednikom Republike Srpske Miloradom Dodikom i premijerkom RS Željkom Cvijanović. Na sastanku je dogovoreno formiranje tima koji će pisati Deklaraciju o zaštiti i očuvanju srpskog naroda, a koja će, kako je posle tog susreta objasnio Vučić, biti u skladu sa svim međunarodno-pravnim aktima.\nDeklaracija će, kako je rekao, istaći pravo na upotrebu srpskog jezika i ćiriličnog pisma, pravo na izučavanje nacionalne kulture, istorije, geograije, očuvanje nacionalnog kulturno-istorijskog nasleđa i obrazovanje na sprskom jeziku\nZa ostvarivanje tih prava biće formiran budžetski fond, a biće i redefinisano dosadašnje konkursno finansiranje za dijasporu, objasnio je Vučić.\nRadiće se, kako kaže, i na ujednačavanju školskog programa srpskog jezika i književnosti u Srbiji i RS, kao i na organizovanju đačkih ekskurzija, omladinskih kampva, i letnjih i zmiskih škola u Srbiji i RS.\nVučić je rekao i da se na sastanku razgovaralo o više konkretnih projekata, te da će Srbija sa pet do pet i po miliona evra finansirati izgradnju vrtića u Trebinju i Brčkom, izgradnju studentsko-đačkog doma u Vlasenici, rekonstrukciju ulica u Palama, rekonstrukciju sportske dvorane i izgradnju trga u Istočnom Sarajevu, rekonstruckiju mosta koji povezuje Zvornik Mali Zvornik, i podršku opštinama u Federaciji BiH većinski naseljenih Srbima.\nVučić je rekao da Srbija u budžetu, zaključno sa avgustom, ima tačno milijardu evra bolji rezultat od planiranog, i da odatle imamo mogućnosti da pomogne RS.\nPredsednik je zahvalio premijerki Ani Brnabić i ministru finansija Dušanu Vujoviću koji će, kako je najavio, uskoro dobiti nagradu Svetske banke, MMF-a i Juromanija (Euromoney) za najboljeg ministra u Centralnoj i Istočnoj Evropi.\nPremijerka Brnabić najavila je da će početkom novembra biti održana zajednička sednica vlada Srbije i RS. Ona je rekla da je danas bilo reči i o boljem infrastrukturnom povezivanju i izgradnju brzih saobraćajnica, pre svega do Bijeljine.\nPremijerka je rekla i da sredinom naredne godine očekuje formiranje Nacionalne akademije za javnu upravu, kako bi se javna uprava reformisala u službi građana i privrede, te da je bilo razgovora o tome da ona bude otvorena i za javnu upravu RS.\nDodik: U BiH najgora situacija od Dejtona do danas\nPredsednik RS Milorad Dodik rekao je posle sastanak, da su odnosi Srbije i RS u najboljem periodu ako se mere konkretnim projektima.\nRekao je i da je “ugodno” iznenađen da su gotovo svi projekti koje je Banjaluka kandidovala prihvaćeni u Beogradu, izrazivši zahvalnost predsedniku i Vladi Srbije.\nDodik je ocenio i da je Srbija najvažniji faktor stabilizacije prilika u regionu i da u tom pogledu pozdravlja Vučićevu posrtu BiH, gde RS ima značajan broj pitanja koje želi sa tog niva da rešava.\n„Stanje u BiH izgleda najgore što se tiče funkcionisanje institiucija od Dejtonskog sporazuma do danas. Imamo paralizu odlučivanja, sukobi politički, kao i problemi koje postoje i koje produkuje Bakir Izetbegović su usložnili situaciju i doveli do institucionalnog mrtvila”, rekao je Dodik navodeći da BiH ima zastoj i u aranžmanu sa MMF-om i u evropskim integracijama.\nNajavio je i da će RS u septembru na sednici Narodne skupštine doneti konkretnu odluku o vojnoj neutralnosti. “To je deo našeg opredeljenja, da zajedno sa Srbijom gradimo sistem bezbednosne politike”, rekao je Dodik.\nTagged ALEKSANDAR VUČIĆ, ANA BRNABIĆ, deklaracija, MILORAD DODIK, REPUBLIKA SRPSKA, SRBIJA, željka cvijanović


Vučić: Svi ekološki zahtevi ispunjeni, novi zahtevi politički; Sve će se znati 3. aprila | 013 info\nVučić: Svi ekološki zahtevi ispunjeni, novi zahtevi politički; Sve će se znati 3. aprila\nTanjug\tPet, 10/12/2021 - 12:26\nPredsednik Srbije Aleksandar Vučić izjavio je danas, na pitanje novinara kako vidi najavu Ekološkog ustanka nastaviti blokade , da su svi ekološki zahtevi po pitanju Rio Tinta ispunjeni i da su svi saglasni da su novi zahtevi političke prirode\nNa pitanje novinara kako vidi to što je Ekološki ustanak sinoć sa još 40 organizacija odlučio da nastavi nastave sa blokadama saobraćaja sa ultimativnim zahtevom da Rio Tinto ode iz zemlje, kao i da je ukine njihov projekat u Jadru, Vučić je rekao da su što se tiče ekologije bila dobijena tri zahteva i da su sva tri ispunjena.\n"Svi su to konstaovali, a novi zahtevi su politički i to svi ljudi znaju. Na građanima je da procene", rekao je Vučić.\nKaže da je država ispunila zahteve naroda koji tamo živi i da je on slušao ljude iz doline Jadra koji su direktno ugroženi, a ne političare .\nKako je rekao, država je pokazala građanima dobru volju i ispunila im čak i neke političke hirove, kao po pitanju izmena Zakona o referendumu, pošto će biti ukinuta taksa od 30 dinara za podnošenje narodne inicijative.\n"Ako je to bio taj strašan problem za blokadu autoputeva... Ili to da referendum ne može da se ponovi posle dve već četiri godine", kazao je Vučić.\nEto kakav sam politički nos imao kada sam se obraćao javnosti - da će iako su svi zahtevi ispunjeni biti novih zahteva i da će opet biti blokada.\nTakođe, istakao je da ranije niko nije pitao za ekologiju već da su ljudi bili zabrinuti samo za preživljavanje i posao, kao i da će prosečna plata u decembru biti veća od 600 evra, a u januaru već između 618 i 620 evra.\nNapomenuo je da ljudi sada žive bolje i da rastu i njihovi ekološki zahtevi.\nSve će se znati 3. aprila, važno da ne porazim građane\nPredsednik Vučić rekao da njegova sujeta nije kao kod nekih drugih koji svoje greške ne mogu da priznaju i da mu je jedino važno da ne porazi građane.\nOn je tako odgovorio na pitanje o kampanji u hrvatskim medijima da je nakon protesta priznao poraz i da li je vraćanje zakona iz skupštinske procedure njegov poraz, kazao da su svi koji vole Srbiju kao hrvatski prijatelji u pravu.\n"Nemam ništa protiv toga. Moja sujeta nije kao kod drugih koji svoje greške ne mogu da priznaju. Ne mogu da budem poražen od naroda, ali u političkom smislu nemam problem s tim", objasnio je on.\nIstakao je da se ceo život spremao da gradi fabrike, puteve, da je njegov život i san, na šta je ponosan.\n"Biti pozaražn u politici nije strašno. Važno da ja ne porazim građane, da radim za građane. Poraz u politici je nešto uobičajeno", dodao je on.\nNa tvrdnje Dragana Đilasa da je pobeda opozicije na parlamentarnim i beogardskim izborima realna, on je odgovorio da je siguran da imaju velike šanse u uslovima jezivih medijskih pritisaka spolja i unutra, socijalnih mreža, atmosfere u kojoj rezultati nisu važni.\nPodvukao je da je ponosan na rezultate, i što je u Novom Sadu otvorio osam novih fabrika, što niko ne može da negira, a pre toga nije bilo nijednog otvaranja, već samo zatvaranja.\n"Mislim da je to ono što pravi razliku. Sve će se videti 3.aprila. I tu nema laganja kada se prebroje glasovi. Verujem u narod, građane, da ljudi cene rad, marljivost, trud, poštenje, a ne lopovluk", dodao je on.\nVučić je ukazao da opozicija ima ogromnu medijsku podršku, stotine miliona evra, te da je uvek lakše napdati onog što radi, nego raditi i graditi.\n"Uveren sam da će ljudi doneti ispravnu procenu za sebe i budućnost Srbije", podvukao je on.\nTeška situacija za nas i sve druge u regionu\nPredsednik Vučić rekao je danas u Novom Sadu da je teška situacija u vezi električne energije za nas i sve druge, te kazao da smo tek nedavno krenuli da punimo akumulacije.\nVučić je, upitan da prokomentariše paniku koja vlada u regionu, kada je Severna Makedonija dala 200 miliona evra za uvoz struje, i pitanje šta će Srbija da uradi, da li će joj biti potrebne dodatne količine gasa, kazao da samo oni koji ništa ne razumeju mogu da kažu da nas ne zanima cena struje na tržištu, jer je proizvodimo.\n"Kada je potrošnja ogromna uvek ste na ivici. Nismo mogli da punimo akumulacije. Tek nedavno smo polako krenuli s tim. Muka je velika i zato ću večeras u Nišu održati sastanak sa svim našim javnim preduzećima EPS, ODS, EMS", najavio je on.\nUkazao je da je velika potreba regiona za strujom, da je teška situacija u Severnoj Makedoniji, koja, ne svojom krivicom, mora da uvodi 50 odsto struje, a Crna Gora i 60 odsto.\nTu struju plaćaju, kaže, i po 350 evra po megavat satu.\n"Vidite šta se dešava sa KAP-om, koji je najveći doprinosilac BDP-a Crne Gore", dodao je Vučić.\nKazao je da smo dobili određene količine gasa, ali da nam treba više, a da sada gasa i nema više gde nabaviti.\nZbog toga je, ukazao, zamolio direktora Srbijagasa da ode u Peterburg i Moskvu da pokušamo da izmolimo za dodatne količine gasa, da vidimo kako sve fabrike da prežive, da nemamo problema sa dodatnim novčanim izdacima.\nRekao je da je veoma zabrinut, navodeći da je cena gasa na berzi danas 1.250 evra, što je, na milion kubnih metara, gubitak na dnevbnom nivou od preko milion dolara.\n"A raste potrošnja, dolaze hladni dani. Srećom mi smo obezbedili gas za narednih šest meseci. Šta će posle biti - ostaje da pregovaramo sa Rusima", ukazao je on.\nsrbija predsednik ekološki ustanak blokade puteva Rio Tinto


Biopeptide V Serum - Serum na bazi biopeptida\nSerum na bazi biopeptida\nSerum na bazi biopeptida, ekstrakta žen-šena i hijalurona je veoma efikasan u borbi protiv bora, ne samo da smanjuju postojeće bore, već i sprečavaju stvaranje novih. Biopeptid je biološki dostupan multifunkcionalni anti-age peptid, stimuliše sintezu kolagena, sprečava oksidativna oštećenja ćelija kože i sprečava prerano starenje, obnavljanje, revitalizaciju i zaštitu kože. Štiti ćelije kože od oštećenja DNK nakon jakog izlaganja UV zračenja. Biopeptid sprečava umrežavanje makromolekula koji izazivaju bore i gubitak elastičnosti i očvršćavanja dermisa. On pruža sveobuhvatnu zaštitu od oštećenja od sunca koje tradicionalno krema za sunčanje ne može da pruži. Hijaluronska kiselina je ključni molekul u procesu starenja kože. Ona ispire vlakna kolagena i elastina da bi bila vlažna i gipka, sprečava njihovo stvrdnjavanje koji dovode do stvaranja bora i opuštene kože. Poboljšava suvu i grubu kožu, održavajući njenu strukturu mekom, pružajući unutrašnju zaštitu koja sprečava dalje oštećenje. Ekstrakt Ginsenga stimuliše cirkulaciju i metabolizam ćelija, obogaćuje sadržaj kiseonika, povećava elastičnost, jača imuni sistem i obnavlja kožu zaustavljajući starenje. Poboljšava hidrataciju i ishranu kože, stimuliše obnavljanje ćelija, uklanja postojeće bore i sprečava nastanak novih.\nAqua, Glycerin, Pentylene Glycol, Carnosine, Panax Ginseng Root Extract, Phenoxyethanol, Ethylhexylglycerin, Sodium Hyaluronate.


Williamsburg,VA | Experience - Work and Travel Agencija\nAko te interesuje američka istorija i kultura, a posebno jug države u periodu građanskog rata, Williamsburg je sigurno mesto za tebe. Tu možeš iz prve ruke upoznati jednu staru Ameriku, koja je i dan danas inspiracija za pisce, režisere i druge umetnike. Naravno, Williamsburg je mnogo više od oličenja starog Juga. Prema broju poseta, ovo mesto je najposećenija turistička atrakcija Virdžinije, tako da nudi dosta sezonskih poslova i prilika za upoznavanje drugih ljudi.\nWiliamsburg se nalazi u saveznoj državi Virdžinija i jedno je od neobičnijih mesta koje možeš izabrati za svoj Work and Travel USA program. Najpoznatiji je po delu grada koji se naziva kolonijalni Wiliamsburg i predstavlja istorijski restauriranu lokaciju. U ovom gradu je i drugi po starosti univerzitet u Americi, što dodatno ukazuje na istorijski značaj ovog grada. Zbog svega ovoga, Williamsburg je itekako atraktivna lokacija kako za turiste, tako i za Work and Travel studente.\n– Istočno američka (-6h u odnosu na nas) Websitehttp://www.visitwilliamsburg.com\nWiliamsburg ima prosečnu temperaturu tokom leta između 24 i 30°C.\nza studente je organizovan, a prosečna cena se kreće od $80 do $100 nedeljno.


Vesti online / Vesti / Svet / Američki avioni stižu u Tursku: I "ometači" u ratu protiv ID\nAmerički avioni stižu u Tursku: I "ometači" u ratu protiv ID\nEvropska komanda SAD saopštila je da će Marinski korpus ove zemlje razmestiti nekoliko aviona ometača EA-6B "prouler" u vazdušnoj bazi u Turskoj kao podršku koaliciji u borbi sa teroristima Islamske države.\nAmerički presretači u borbi protiv Islamske države\n- Avioni će štititi avione koalicije i kopnenu vojsku u borbi protiv Islamske države tako što će vršiti radio-presretanje i lišavati protivnika mogućnosti uspostavljanja veze - navodi se u saopštenju evropske komande SAD.\nAvioni će biti prebačeni u bazu vazdušnih snaga SAD Indžirlik tokom septembra ove godine.\nAvion-ometač EA-6B "prouler" projektovan je za vođenje radio-elektronske borbe i izviđanje. Avion je postao deo flote SAD 1971.\nRanije je javljeno da su Amerikanci razmestili strateške bombardere B-52 u vazdušnoj bazi Udejd u centralnom Kataru.\n* FOTO: Američki bombarderi stigli u Katar, spremni za napad na džihadiste\n* Rakete iz Sirije pale na grad u Turskoj, četvoro povređeno\n* Ameri sravnili turski konzulat u Iraku\nBombarder B 52\nSVET FOTO: Američki bombarderi stigli u Katar, spremni za napad na džihadiste\nSVET Rusija: Evo dokaza da Amerika direktno podržava Islamsku državu!\nSVET Američki pukovnik: Kako smo uništili Islamsku državu\nSVET Obama priznao: Vojna intervencija u Libiji bila je pogrešna


Broj korisnika onlajn plaćanja povećao se za 15 odsto u odnosu na period pre izbijanja pandemije Covid-19, pokazalo je ovogodišnje MasterIndex Srbija istraživanje. Onlajn plaćanja koristi 81 odsto ispitanika, od čega 10 odsto plaća onlajn makar jednom nedeljno, dok 45 odsto koristi onlajn plaćanja makar jednom mesečno.\nMasterIndex, tradicionalno godišnje istraživanje finansijskih navika i potreba aktivnih korisnika kartica u Srbiji, pokazalo je i da su muškarci za nijansu aktivniji onlajn kupci od žena (51 napram 49 odsto), dok su posmatrano po starosnoj strukturi, najaktivniji onlajn kupci starosti između 45 i 59 godina (29 odsto), a za njima slede oni uzrasta između 25 i 34 godine i između 35 i 44 (po 23 odsto u obe kategorije).\nPlaćanje debitnim, kreditnim i pripejd karticama se pokazalo kao prvi izbor prilikom plaćanja za 68 odsto ispitanika, što dokazuje da se korisnici oslanjaju na brzinu, jednostavnost i sigurnost elektronskih plaćanja, kao i da su ih prepoznali kao zdravstveno bezbedniju opciju tokom pandemije. Na keš prilikom dostave oslanja se 44 odsto ispitanika, a nešto manje od četvrtine njih koristi e-banking, odnosno m-banking aplikacije kao opciju za plaćanje robe i usluga poručenih na internetu.\n„Onlajn poslovanje i internet kupovina biće mehanizam koji će malim i srednjim proizvođačima pomoći da ublaže ekonomske efekte pandemije i ograničenja u radu i kretanju, ali i mehanizam koji će im pomoći da sutra rastu kako lokalno, tako i globalno. Trenutne okolnosti su dodatno podcrtale važnost onlajn prisustva bez obzira na veličinu, region ili privredni sektor u kome trgovac posluje, a ukazuju i na relevantnost digitalnih plaćanja u svakodnevici potrošača. Imajući u vidu da 58 odsto ispitanika kupuje isključivo na veb sajtovima domaćih trgovaca, a još 29 odsto njih kombinuje lokalnu i inostranu ponudu, jasno je da je potencijal za ekonomski rast domaćeg onlajn tržišta ogroman i još uvek nedovoljno iskorišćen, kao i da će edukacija svih tržišnih činilaca biti značajnija nego ikada,“ izjavila je Jelena Ristić, direktorka za tržišta Srbije, Crne Gore i Bosne i Hercegovine u kompaniji Mastercard.\nDve trećine ispitanika račune plaća putem interneta\nDa se potrebe potrošača sve više sele u onlajn okruženje, govore i podaci da skoro dve trećine ispitanika mesečne račune plaća putem interneta, garderobu kupuje njih 46 odsto, sportsku opremu 26 odsto, a namirnice i potrepštine za kuću 17 odsto ispitanika. Servise za onlajn poručivanje i plaćanje hrane koristi 15 odsto ispitanika, dok osam posto građana ima pretplate na digitalne striming servise kao što su Netflix, Deezer i Spotify.\nDok je 53 odsto ispitanika u potpunosti uvereno da su onlajn plaćanja sigurna, nešto manje od jedne petine ispitanika nije uvereno u to, ali i taj podatak predstavlja značajan napredak u odnosu na 45 odsto koliko ih je bilo 2015. godine. Nivo poverenja korisnika u sigurnost onlajn plaćanju povezan je sa njihovim praktičnim iskustvom, a uvek se savetuje korisnicima da pristupe onlajn plaćanjima na isti način kao što to rade sa standardnim kartičnim plaćanjima, to jest da nikome ne otkrivaju broj kartice, PIN i CVC2 kodove, da ne dele ove podatke onlajn i preko društvenih mreža, kao i da provere da li veb stranica trgovca ima simbol katanca i https:// oznaku koje garantuju sigurnu enkripciju podataka.


Na Zapadnom Balkanu vladaju hibridni režimi koji su neprijatelji medija | Autonomija\n“Potpuno je ugrožena demokratska funkcija novinarstva i medija”\nPrema njenim rečima, medijska regulativa u zemljama Zapadnog Balkana usaglašena je sa evropskim standardima, ali je primena tih zakona u poslednjih nekoliko godina „katastrofalna“.\n„Javni servisi u regionu služe političkim elitama, iako je njihova nezavisnost garantovana zakonom. Regulatorna tela u sferi medija percipirana su kao slaba, neefikasna i politički kontrolisana, a opozicija nema dovoljno pristupa medijima čak ni tokom predizborne kampanje“, kazala je Trpevska.\n„Provladini mediji napadaju neprofitne medije kao ‘plaćeničke’ zato što se finansiraju donacijama iz inostranstva. U Srbiji je samocenzura najveći problem sa kojim se suočavaju novinari, koju uslovljava njihovo ekonomsko stanje ali i pritisci iz redakcija u kojima rade“, kazala je Trpevska.\n„Državne institucije u zemljama regiona nisu zainteresovane za vođenje precizne statistike o broju verbalnih i fizičkih napada na novinare već takvu statistiku vode samo novinarska udruženja. Saradnja tih udruženja i državnih institucija zaduženih za garantovanje bezbednosti novinara skoro da ne postoji“, navela je Trpevska.\n„Slobodnom diskusijom daje se glas različitim mišljenjima i to je prostor koji treba ojačati. Izveštaje EK o stanju u oblasti medija treba koristiti kao alat za unapređenje medijskog okruženja i mi bismo želeli da vidimo da tokom debata, ove preporuke prate vlada, ali i mediji i regulatorna tela“, rekao je Devenport.\nPrema njegovim rečima, u srpsko medijsko zakonodavstvo ugrađen je „veoma dobar koncept“ programskog i projektnog finansiranja medija.\n„EK je blisko sarađivala sa Vladom Srbije kako bi podržala uvođenje novog zakonodavstva u ovoj oblasti. Novinari nastoje da se bore za slobodu izražavanja ,ali postoje i određeni rizici, i o tome je govorila EK a ne ja, u godišnjem izveštaju o medijskom okruženju bez pretnji i nasilja“, kazao je šef Delegacije EU.\nDevenport je ukazao i na potrebu izrade nove medijske strategije kao „inkluzivnog procesa koji se mora baviti velikim brojem pitanja za koja su zainteresovani građani i različite interesne gupe“.\nIstraživanje „Sloboda medija i bezbednost novinara na Zapadnom Balkanu“ sprovedeno je u okviru projekta „Regionalna platforma Zapadnog Balkana za zastupanje sloboda medija i bezbednosti novinara“ i u njemu su učestvovali članovi novinarskih udruženja i sindikata iz Srbije, Makedonije, Bosne i Hercegovine, Hrvatske, Crne Gore i sa Kosova.


20.04.2020 u 15:09\nPijace, osim Palilulske i Starog Merkatora, od srede opet rade\nSve beogradske pijace osim onih koje su zatvorenog tipa, Palilulske i Starog Merkatora, biće otvorene od srede, 22. aprila u sedam sati, izjavio je zamenik gradonačelnika Beograda Goran Vesić. „Vlada Srbije je danas odlučila da je dozvoljeno da rade pijace. Beograd je uvek spreman i potrebna su nam 24 sata da pripremimo pijace za rad tako da će beogradske pijace raditi od srede od 7 do 15 sati svaki dan, izuzev u danima kada je policijski čas”, rekao je Vesić, navodi se u saopštenju Gradske uprave. Što se tiče pijaca zatvorenog tipa poput Palilulske i Starog Merkatora, one će početi s radom od ponedeljka, 27. aprila, dodao je Vesić. Zamenik gradonačelnika je, navodi se u saopštenju, rekao da će grad Beograd propisati mere zaštite na pijacama. „Na pijacu će moći da uđe tačno\nŠahisti iz Braće Jerković priznali krivicu za kućni zatvor\nPosetioci šah kluba u naselju Braće Jerković, njih 16, koji su juče bili uhapšeni jer su se okupili u većem broju mimo zabrane okupljanja, danas su priznali krivicu i zaključili sporazum sa Drugim osnovnim tužilaštvom u Beogradu. Oni su, shodno sporazumu o priznanju krivičnog dela osuđeni na kazne kućnog zatvora od po četiri i šest meseci zbog krivičnog dela – nepostupanje po zdravstvenim propisima za vreme epidemije, rečeno je Tanjugu u tužilaštvu. Ova grupa je juče popodne bila uhapšena jer ih policija zatekla oko 16.30 sati u prostorijama šah kluba u naselju Braće Jerković uprkos zabrani okupljanja. Drugo osnovno javno tužilaštvo u saradnji sa policijom intenzivno procesuira sve koji svojim radnjama krše propise ili naredbe kojima se određuju mere za suzbijanje ili sprečavanje\n17.04.2020 u 17:30\nU Srbiji počeo najduži policijski čas\nU Srbiji je u 17 sati počeo najduži policijski čas od uvođenja vanrednog stanja, koji će trajati do utorka u 05.00 časova ujutru, ukupno 84 sata. Tako će najduža zabrana kretanja, kao mera u borbi protiv epidemije virusa korona, trajati tokom vaskršnjih praznika, u subotu, nedelju na sam dan Vaskrsa, i drugog dana, u ponedeljak, prenosi Tanjug. Prethodno su građani stariji od 65 godina, obavili kupovinu jutros od četiri do sedam sati, u više od 4.400 maloprodajnih objekata i radnji širom Srbije, a za njima i ostali građani, za koje su radnje danas bile otvorene nešto duže nego do sada, do 16 sati.\n16.04.2020 u 21:55\nI pomoć uz naknadu u slučaju nezaposlenosti\nU Srbiji zasad nema zvaničnih podataka o tome koliko ljudi je ostalo bez posla, ali se procenjuje da će, ukoliko novonastala situacija bude potrajala duže od dva-tri meseca, u prvom krugu biti ugroženo 300.000 do 400.000 radnih mesta, što je bezmalo petina zaposlenih. Svi oni koji su već dobili otkaz, pod uslovom da su pre toga najmanje 12 meseci neprekidno ili s prekidima u poslednjih 18 meseci bili u osiguranju, mogu da računaju na kakvu-takvu pomoć države – novčanu naknadu za slučaj nezaposlenosti, koju isplaćuje Nacionalna služba za zapošljavanje.\n16.04.2020 u 16:19\nNIŠ - Zamenica direktora Instituta „Batut” Darija Kisić-Tepavčević poručila je da je struka jasno iznela svoje mišljenje o okupljanjima vernika za Vaskrs. Kisić-Tepavčević je, na konferenciji za štampu, zamoljena da prokomentariše činjenicu da su se vernici u crkvi Svetog Đorđa na Bežaniji okupili bez maski i rastojanja, naglasila da se mišljenje struke nije promenilo. „Vezano za verska okupljanja stručno mišljenje smo izneli, nije se promenilo i jednoglasno je”, podvukla je ona\n16.04.2020 u 15:37\nJedinice ABHO obavljaju dezinfekciju širom Srbije\nJedinice atomsko-biološko-hemijske odbrane (ABHO) Vojske Srbije širom Srbije nastavljaju angažovanje na sprovođenju mera u cilju sprečavanja širenja virusne infekcije kovid 19, kaže portparol Ministarstva odbrane i Vojske Srbije major Milan Gujanica. - Kod privremenih bolnica na Beogradskom sajmu, Novosadskom sajmu i u hali „Čair” u Nišu, pripadnici ABHO uspostavili su i dezinfekcione punktove gde je angažovan najveći broj pripadnika tih jedinica. Ekipe na dezinfekcionim punktovima vrše dezinfekciju medicinskog i nemedicinskog osoblja angažovanog u privremenim bolnicama, ali i dezinfekciju svih prilaznih puteva i površina oko privremenih bolnica. Takav punkt osposobljen je i kod Kliničkog centra u Nišu – kaže major Gujanica. Osim na dezinfekcionim punktovima, više\n09.07.2020 u 17:15\nMaske iz kućne radionice\n09.07.2020 u 16:57\n09.07.2020 u 16:14\nU Zagrebu tvrde da nemaju veze sa demonstracijama u Srbiji\nSrbija izručila Crnoj Gori Nikolu Mršića, osumnjičenog za ubistvo


Radun: Ivanić bi prekinuo odnose sa Rusijom, a pokvario sa Srbijom – Zvornik Danas\nNaslovna/VIJESTI/Politika/Radun: Ivanić bi prekinuo odnose sa Rusijom, a pokvario sa Srbijom\nRadun: Ivanić bi prekinuo odnose sa Rusijom, a pokvario sa Srbijom\nBoris Golubović Send an email 5. октобра 2018\nBEOGRAD – Ukoliko bi kandidat opozicije za srpskog člana Predsedništva BiH Mladen Ivanić i njemu slični odlučivali o sudbini Republike Srpske, odnosi sa Rusijom bi bili presečeni, a sa Srbijom ozbiljno poremećeni, što u ovom momentu može biti pogubno po opstanak Srpske, ocijenio je politički analitičar iz Beograda Branko Radun.\n„Mladena Ivanića, kao prozapadno orijentisanog političara, Moskva vidi kao prepreku u dobrim odnosima sa Republikom Srpskom. Ukoliko bi Ivanić bio u prilici da vodi Srpsku to bi imalo velike posledice, pre svega, u odnosima sa Rusijom i Srbijom. Šta više, Ivanić bi, pod uticajem zapadnih centara moći, okrenuo leđa Rusiji što bi dovelo do prekida podrške koju Srpska ima sa te strane“, istakao je Radun u izjavi za Srnu.\nOn je upozorio da su posljedice gubitka podrške Moskve teško sagledive, ali je jasno da razvlašćivanje, pa i ukidanje Srpske postaje realna opcija.\n„Sa druge strane, Ivanić upućuje i otrovne strelice prema vlastima u Srbiji ‘da se ne mešaju u izbore’ i time komplikuje odnose Srpske i Srbije. Ukoliko bi Ivanić i njemu slični odlučivali o sudbini Srpske odnosi sa Rusijom bi bili presečeni, a sa Srbijom ozbiljno poremećeni. A to u ovom momentu može biti pogubno po opstanak Srpske“, naglasio je Radun.


swift Arhive - GARAŽA\nGaraža test: Suzuki Swift 1.2 DUALJET Premium\nKada se spomene Suzuki najčešće su prva asocijacija Vitara ili SX-4, dva značajna modela koja su poslednjih godina i najprodavanija na našem tržištu. No mnogi će se rado setiti i Swifta, naročito oni koji su imali priliku da poseduju ovaj model. U svom poslednjem izdanju Swift donosi mnoge novine i poboljšanja i uspešno nastavlja […]\nUz Suzuki Swift najbržim kupcima poklon iznenađenja\nSuzuki Swift samo za sladokusce\nU salon Euro Sumara, uvoznika Suzukijevih vozila, stigla je prava automobilska poslastica – specijalna edicija modela Swift. Ovaj nesvakidašnji automobil, čija je proizvodnja pa i ponuda veoma ograničena, po mnogo čemu se izdvaja od standardnih verzija.\nOd početka ove godine, Suzuki nudi popust za modele Swift i S-Cross, uz koji se dodatno na pokon dobija set zimskih pneumatika na čeličnim naplacima. Sa cenom od 8.990 evra za Swift, odnosno 11.990 evra za S-Cross u osnovnoj verziji, Suzuki nudi odlične uslove za nabavku novog automobila u B i „crossover“ segmentu.


Reagovanja na izjavu Kolinde Grabar Kitarović: Istina je samo jedna\nIako su Srbi navikli da od hrvatskih političara čuju raznorazne istorijske falsifikate, nisu ostali ravnodušni na poslednju izjavu predsednice Republike Hrvatske Kolinde Grabar Kitarović da je „hrvatski narod srazmerno broju stanovnika najviše doprineo antifašističkoj borbi u Evropi“.\n– Reč je o bezočnoj i skandaloznoj izjavi. Vrlo dobro znamo da je NDH bila desna ruka nemačkog Rajha i Musolinijeve fašističke Italije. Znamo i koliko je Srba u NDH izgubilo živote, kao i to da je partizanski pokret u Hrvatskoj počeo kao brana ustaškom teroru. Takođe je poznato da su sve do leta 1943. godine, do pada Italije, Srbi na teritoriji današnje Republike Hrvatske, činili 90 odsto pripadnika partizanskog pokreta – komentariše za „Vesti“ Sanda Rašković Ivić, potpredsednica Narodne stranke.\nGospođa Ivić, inače Srpkinja rodom iz Hrvatske, konstatuje da su se Nemci, za razliku od Hrvata, suočili sa svojom prošlošću i zločinima i sa ulogom koju su odigrali u Drugom svetskom ratu.\n– Hrvatska je nažalost podeljena zemlja. Antifašisti su malobrojni i medijski skrajnuti, dok je predsednica Hrvatske vezana za branitelje i najdesniji deo katoličke crkve koja rehabilituje ustaštvo, dok u inostranstvu glume antifašiste – konstatuje Sanda Rašković Ivić.\nRistić: Istoričari ne smeju da ćute\nZa pojedine istoričare koje smo kontaktirali, tvrdnja hrvatske predsednice je neozbiljna i na nju treba samo odmahnuti rukom jer, „zna se ko je činio većinu u partizanskom pokretu“.\n„Stvari se ne podrazumevaju“, uzvraća istoričar Dejan Ristić, ukazujući na to da sve češće prisustvujemo institucionalnom zaboravu koji je mnogo opasniji od onog pojedinačnog, ljudskog, i na koji istoričari moraju da odreaguju.\nRistić naglašava da je ovde reč o izjavi šefa države koja je u periodu Drugog svetskog rata postojala kao zvanična i potpuno lojalna saveznica Trećeg rajha.\n– U NDH su odmah uspostavljeni nacistički ratni zakoni kojim su ozakonjeni zločini nad civilima nehrvatskog porekla. Za četiri godine postojanja ove zločinačke tvorevine stradao je ogroman broj civila, pre svega Srba, Jevreja, Roma, kao i pripadnika drugih naroda, ali i hrvatskih antifašista. Kao istoričari koji se rukovode samo činjenicama moramo da istaknemo da je bilo antifašista među Hrvatima, ali da su oni, nažalost, činili manjinu u hrvatskom društvu tog vremena – kaže Ristić.\nOdmahivanje rukom na trend revizije istorije i posmatranje događaja iz prošlosti kroz naočari sadašnjih odnosa među državama, dovelo je i do one sramne slike sa obeležavanja stogodišnjice Versajskog mira kada je predsednik Srbije, kao predstavnik najstradalnije države u Prvom svetskom ratu sedeo u zadnjim redovima, dok je udarno mesto svetskih lidera dobio jedan Hašim Tači.\nNešto slično se ponovilo se i u Poljskoj u koju predsednik Srbije, koja baštini nasleđe Jugoslavije, nije bio ni pozvan.\nIstoričar Srđan Cvetković otud konstatuje da je pravi skandal što Poljska nije pozvala predstavnike Srbije na obeležavanju godišnjice od napada na njihovu zemlju, čime je pre osam decenija otpočeo Drugi svetski rat.\n– Srbi su kroz, najmanje dva antifašistička pokreta i nebrojane žrtve u Drugom svetskom ratu, od svih balkanskih naroda možda najviše zaslužili taj poziv – kaže istoričar.\nOn ne spori da je antifašista bilo u svim jugoslovenskim narodima, ali da je nesporno da su udarnu pesnicu, i procentalno i nominalno, činili Srbi i u pokretu otpora preko Drine, u tadašnjoj NDH, kao i u monarhističom ravnogorskom pokretu u okupiranoj Srbiji.\n– Tačno se zna gde su dizani ustanci, ko ih je podizao i činio, gde su bile prve oslobođene teritorije – kaže Cvetković.\nOni koji su sumnjičavi prema nepristrasnosti istoričara koji dolaze iz srpskog naroda, mogu da pogledaju filmski zapis dobrodošlice sa bacanjem cveća prilikom ulaska Hitlerove soldateske u Zagreb i uporede sa ulaskom okupatora u razrušeni Beograd 1941. godine.\nLaž od 180 stepeni\nIzjavu hrvatske predsednice, Dejan Ristić vidi kao potpuni atak na istorijske činjenice.\n– Imamo situaciju da se jedna istorijska realnost za 180 stepeni izokreće i da se država od saveznice Hitlerove Nemačke, preokrene u saveznicu antifašističke kaoalicije – upozorava ugledni istoričar.


Vučić: Ako meni kažu da sam Hitler, to je sloboda medija\n10.06.2016. 14:55 > 15:10\nMandatar za sastav vlade Aleksandar Vučić izjavio je danas da je sloboda medija sada neuporedivo veća nego pre nekoliko godina, sto je ilustrovao sopstvenom ocenom da je uređivačka politika gotovo svih nedeljnika i dnevnih novina uperena protiv njega i vlade.\nVučić je u emisiji "150 minuta" na televiziji Prva rekao da sloboda medija u Srbiji nije tekovina, jer nije ni postojala u tom obliku za vreme Borisa Tadića i Dragana Đilasa.\nVučić je ocenio da su svi nedeljnici "pod kontrolom civilnog sektora, Miškovića, stranaca, ovog ili onog" i da pišu protiv njega, osim Pečata koji je proruski, dok Ekspres ima različite tekstove.\nVučić: Planiramo 17 sporazuma sa Kinom\nSrbija i Kina trebalo bi da potpišu 16 ili 17 sporazuma tokom posete kineskog predsednika Si Đinpinga Beogradu, rekao je danas mandatar za sastav vlade Aleksandar Vučić\n"Pokušaćemo da potpišemo 16 ili 17 sporazuma", rekao je Vučić u emisiji "150 minuta" na televiziji Prva.\nOn je, poredjenja radi, rekao da je Rusija potpisala 22 sporazuma sa Kinom, a Nemačka 15.\nVučić je istakao da je zvanična poseta kineskog predsednika veoma važna i da je znak velike saradnje dve zemlje.\nPodsetivši da je pre dve godine u Srbiji bio i kineski premijer, Vučić je rekao da mali broj zemalja može da se pohvali posetama predsednika i premijera te zemlje u toku dve godine.\nProtest članova i pristalica SNS u Nišu